open-index/open-wikipedia-markdown huggingface dataset:
2017ರ ಕನ್ನಡ ಚಿತ್ರಗಳ ಪಟ್ಟಿ

**ANIL C T Huruli channabsappa**   

A list of Kannada language films produced in the Kannada film industry in India in 2017.
* Films are generally released every Friday or Festival Day 
* In addition films can be released on specific festival days.

## Film awards events 
* ೬೪ ನೇ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳು
* ೨೦೧೬ರ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು
* 64 ನೇ ಫಿಲ್ಮ್ಫೇರ್ ಪ್ರಶಸ್ತಿಗಳು ಸೌತ್
* 6th South Indian International Movie Awards
* Suvarna Film Awards, by Suvarna channel.
* Udaya Film Awards, by Udaya Channel
* Bengaluru International Film Festival
* Bangalore Times Film Awards

## Scheduled releases 
### January–June 
### July–December
## Dubbed films
## Notable deaths
## ಉಲ್ಲೇಖಗಳು
## External links
* Kannada Movies of 2016 at Internet Movie Database

ವರ್ಗ:2010s Kannada-language films
Kannada
ವರ್ಗ:Lists of Kannada films by year
Kannada
ಗರಗಸ ಮಂಡಲ

ಗರಗಸ ಮಂಡಲ (Saw scaled Viper, Carpet Viper) ಎಂಬ ಹಾವು ವಿಷಪೂರಿತ ಮಂಡಲ ಹಾವುಗಳ ಗುಂಪಿಗೆ ಸೇರಿದ ಸರೀಸೃಪ. ಇವುಗಳು ಸಾಮಾನ್ಯವಾಗಿ ಆಫ್ರಿಕಾ, ಮಧ್ಯ ಏಷ್ಯಾ, ಭಾರತ, ಪಾಕಿಸ್ತಾನ, ಶ್ರೀಲಂಕಾ ದೇಶಗಳಲ್ಲಿ ಕಂಡುಬರುತ್ತವೆ. ಇವುಗಳು ತಮ್ಮ ದೇಹವನ್ನು ಉಜ್ಜಿಕೊಳ್ಳುವುದರ ಮೂಲಕ ಶತ್ರುಗಳಿಗೆ ತಮ್ಮ ಇರುವಿಕೆಯನ್ನು ತೋರಿಸುತ್ತವೆ. ಇದರ ವೈಜ್ಞಾನಿಕ ಹೆಸರು "ಇಚಿಸ್" (Echis). ಈ ಹೆಸರು ಲ್ಯಾಟಿನ್ ಭಾಷೆಯಿಂದ ಬಂದಿದೆ. ಲ್ಯಾಟಿನ್ ಭಾಷೆಯಲ್ಲಿ ಇಚಿಸ್ ಎಂದರೆ ಮಂಡಲ ಹಾವು ಎಂದು ಅರ್ಥ. ಸಾಮಾನ್ಯವಾಗಿ ಇದನ್ನು ಗರಗಸ ಮಂಡಲ ಎಂದು ಕರೆಯುತ್ತಾರೆ. ಇದು ಜಗತ್ತಿನಲ್ಲಿಯೇ ಅತಿ ಹೆಚ್ಚು ಹಾಗೂ ಭಾರತದಲ್ಲಿ ೪ನೇ ಸ್ಥಾನಿಯಾಗಿ ಹಾವು ಹಾವುಕಡಿತಗಳಿಗೆ ಕಾರಣವಾಗಿದೆ. 
## ವಿವರಣೆ
ಗರಗಸ ಮಂಡಲ ಹಾವುಗಳು ಗಾತ್ರದಲ್ಲಿ ಚಿಕ್ಕ ಹಾವುಗಳು. ಇವುಗಳಲ್ಲಿ ಕೆಲವು ಹಾವಿನ ಗಾತ್ರ ೯೦ ಸೆಂ.ಮೀಗಳ ವರೆಗೆ ಇರುತ್ತವೆ. ಇವುಗಳಲ್ಲಿ ಚಿಕ್ಕದು ಎಂದರೆ ೩೦ ಸೆಂ.ಮೀಗಳಷ್ಟು ಬೆಳೆಯುತ್ತವೆ. ಇವುಗಳ ತಲೆ ಚಿಕ್ಕದಾಗಿದ್ದು ತ್ರಿಕೋನ ಆಕಾರದಲ್ಲಿ ಇರುತ್ತದೆ. ಕುತ್ತಿಗೆ ಭಾಗಕ್ಕೆ ಹೋಲಿಸಿದರೆ ತಲೆ ಸ್ವಲ್ಪ ದೊಡ್ಡದು. ಇವುಗಳ ಕಣ್ಣು ದೊಡ್ಡದಾಗಿದೆ. ದೇಹವು ತೆಳುವಾಗಿ ಮತ್ತು ದುಂಡಾಕಾರದಲ್ಲಿದೆ. ಬಾಲವು ಚಿಕ್ಕದಾಗಿದೆ. ಇದರ ದೇಹದ ಚರ್ಮವು ಒರಟಾಗಿದ್ದು ಮುಳ್ಳು ಮುಳ್ಳಾಗಿದೆ. ಹೀಗಾಗಿ ಇವು ಶತ್ರುಗಳನ್ನು ಕಂಡಾಗ ತಮ್ಮ ದೇಹವನ್ನು ದುಂಡಾಗಿಸಿ ಉಜ್ಜಿಕೊಂಡು "ಸ್ಸ್‌ಸ್ಸ್‌" ಎಂಬ ಶಬ್ದವನ್ನು ಮಾಡಿ ಶತ್ರುಗಳನ್ನು ಭಯಪಡಿಸುತ್ತದೆ ಹಾಗೂ ತನ್ನ ಇರುವಿಕೆಯನ್ನೂ ಹೇಳಿತ್ತದೆ.

## ಭೌಗೋಳಿಕ ವ್ಯಾಪ್ತಿ
ಈ ಜಾತಿಯ ಹಾವುಗಳು ಸಾಮಾನ್ಯವಾಗಿ ಪಾಕಿಸ್ತಾನ, ಭಾರತದ ಮಹಾರಾಷ್ಟ್ರ, ರಾಜಸ್ಥಾನ, ಪಂಜಾಬ್, ಉತ್ತರ ಪ್ರದೇಶದ ಕಲ್ಲುಗಳನ್ನು ಒಳಗೊಂಡ ಒಣ ಪ್ರದೇಶದಲ್ಲಿ ಕಂಡುಬರುತ್ತವೆ. ಕರ್ನಾಟಕದಲ್ಲಿಯೂ ಈ ಹಾವುಗಳು ಕಂಡುಬರುತ್ತವೆ. ಭಾರತವಲ್ಲದೇ ಇವುಗಳು ಶ್ರೀಲಂಕಾ, ಮಧ್ಯ ಏಷ್ಯಾ, ಆಫ್ರಿಕಾದ ದಕ್ಷಿಣ ಭಾಗದಲ್ಲಿಯೂ ಕಂಡುಬರುತ್ತವೆ.
## ವರ್ತನೆ
thumb|right|C ಆಕಾರದಲ್ಲಿ ಸುತ್ತಿಕೊಂಡಿರುವುದು ಮತ್ತು ದೊಡ್ಡದಾದ ಕಣ್ಣುಗಳನ್ನು ಗಮನಿಸಬಹುದು
ಈ ಗುಂಪಿಗೆ ಸೇರಿದ ಎಲ್ಲಾ ಹಾವುಗಳು ಅಪಾಯ ಎದುರಾದಾಗ ತನ್ನ ದೇಹವನ್ನೇ **C** ಆಕಾರದಲ್ಲಿ ಅನೇಕ ಸುತ್ತುಗಳನ್ನು ಸುತ್ತಿಕೊಂಡು ತಲೆಯನ್ನು ಆ ಸುತ್ತುಗಳ ಮಧ್ಯದಲ್ಲಿ ಇರಿಸುತ್ತದೆ. ಈ ರೀತಿಯಲ್ಲಿ ಅದು ಇರುವಾಗ ಯಾವಗ ಬೇಕಾದರೂ ಕಚ್ಚಬಹುದು. ಇವುಗಳು ಈ ರೀತಿಯಲ್ಲಿ ಸುರುಳಿ ಸುತ್ತಿಕೊಂಡು ಅದರ ದೇಹದ ಚರ್ಮವನ್ನು ಸುತ್ತಿಕೊಳ್ಳುತ್ತಾ ಉಜ್ಜಿಕೊಳ್ಳುತ್ತಾ ಸ್ವರ ಮಾಡಿ ಹೆದರಿಸಲು ಪ್ರಯತ್ನಿಸುತ್ತದೆ. ಅದು ಏನೂ ಫಲಕಾರಿಯಾಗದಿದ್ದರೆ ಕಚ್ಚುತ್ತವೆ. ಕೆಲವೊಂದು ಬುಸುಗುಟ್ಟುವ ಉದಾಹರಣೆಗಳೂ ಇವೆ.

## ಆಹಾರ
ಇವು ಸಾಮಾನ್ಯವಾಗಿ ಕಪ್ಪೆ, ಟೋಡ್, ಜೇಡ, ಹಲ್ಲಿ, ಚೇಳುಗಳನ್ನು ಹಿಡಿದು ತಿನ್ನುತ್ತವೆ.
## ಸಂತಾನೋತ್ಪತ್ತಿ
ಆಫ್ರಿಕಾದಲ್ಲಿ ಕಂಡುಬರುವ ಹಾವುಗಳು ಮೊಟ್ಟೆಗಳನ್ನಿಟ್ಟು ಮರಿ ಮಾಡುತ್ತವೆ. ಆಫ್ರಿಕಾದ ಹೊರಗೆ, ಭಾರತದಲ್ಲಿ ಕಂಡುಬರುವವು ನೇರವಾಗಿ ಮರಿಗಳನ್ನು ಇಡುತ್ತವೆ.
## ವಿಷ
ಇವು ಹಿಮೋಟಾಕ್ಸಿನ್ ಎಂಬ ವಿಷವನ್ನು ಹೊಂದಿರುತ್ತದೆ. ಈ ಹಾವುಗಳ ವಿಷವು ಕೆಂಪು ರಕ್ತಕಣಗಳಿಗೆ ನೇರವಾದ ಹಾನಿಯನ್ನು ಉಂಟುವಾಡುತ್ತವೆ. ರಕ್ತವನ್ನು ಹೆಪ್ಪುಗಟ್ಟಿಸುವುದರ ಮೂಲಕ ಶತ್ರುಗಳನ್ನು ಕೊಲ್ಲುತ್ತವೆ. ಮನುಷ್ಯರಲ್ಲಿ ಹಾವು ಕಚ್ಚಿದ ೪೦ ನಿಮಿಷಗಳಲ್ಲಿ ಪರಿಣಾಮಗಳು ಕಾಣಿಸುತ್ತವೆ. ತಕ್ಷಣದ ಚಿಕಿತ್ಸೆ ಸಿಗದಿದ್ದರೆ ಸಾವು ಸಂಭವಿಸುತ್ತದೆ. 

ವರ್ಗ:ಜೀವಶಾಸ್ತ್ರ
ವರ್ಗ:ವಿಜ್ಞಾನ
ವರ್ಗ:ಹಾವುಗಳು
ಫ್ರಾನ್ಸೆಸ್ಕಾ ಬ್ಯೂಮನ್

ಫ್ರಾನ್ಸೆಸ್ಕಾ ಬ್ಯೂಮನ್ (ಜನನ ೧೨ ಏಪ್ರಿಲ್ ೧೯೭೭) ಒಬ್ಬಳು ಬರಹಗಾರ್ತಿ, ಇತಿಹಾಸಕಾರಳು ಮತ್ತು ದೂರದರ್ಶನ ನಿರೂಪಕಿ ಲಂಡನ್, ಇಂಗ್ಲೆಂಡ್ ಮತ್ತು ಕ್ಯಾಲಿಫೋರ್ನಿಯಾದ ಲಾಸ್ ಏಂಜಲೀಸ್ ಎರಡರಲ್ಲೂ ವಾಸಿಸುತ್ತಿದ್ದಾರೆ.

## ಶಿಕ್ಷಣ
ಬ್ಯೂಮನ್ ಲಂಡನ್‌ನ ಹ್ಯಾಂಪ್‌ಸ್ಟೆಡ್‌ನಲ್ಲಿ ಬೆಳೆದರು. ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯದಲ್ಲಿ ಅಧ್ಯಯನ ಮಾಡಿ ಇತಿಹಾಸದಲ್ಲಿ ಪ್ರಥಮ ದರ್ಜೆ ಪದವಿ ಪಡೆದರು. ಅವರು ಅನಾನಸ್ ಇತಿಹಾಸದ ಕುರಿತು ತಮ್ಮ ಪ್ರಬಂಧವನ್ನು ಬರೆದಿದ್ದಾರೆ.

## ವೃತ್ತಿ
ಕೇಂಬ್ರಿಡ್ಜ್‌ನಲ್ಲಿದ್ದಾಗ ಬ್ಯೂಮನ್ ಅನಿಯಾ ಡಿಕ್‌ಜಾಕ್‌ನೊಂದಿಗೆ ಹಾಸ್ಯ ನಟನೆಯನ್ನು ರಚಿಸಿದರು. ಅವರು ಅನಿಯಾ, ಫ್ರಾನ್ ಮತ್ತು ಕೆಟಲ್ ಆಫ್ ಫಿಶ್ (ಚಾನೆಲ್ ೫, ೨೦೦೦), ಶೋ ಮಿ ದಿ ಫನ್ನಿ (ಚಾನೆಲ್ ೪, ೨೦೦೨), ಬ್ರಿಂಗ್ ಇಟ್ ಆನ್ (ಬಿಬಿಸಿ ಒನ್, ೨೦೦೩-೨೦೦೪) ಮತ್ತು ಹೀರೋಸ್ ಆಫ್ ಹಿಸ್ಟರಿ (ಚಾನೆಲ್ ೫, ೨೦೦೫) ಸೇರಿದಂತೆ ಹಲವಾರು ಬ್ರಿಟಿಷ್ ದೂರದರ್ಶನ ಕಾರ್ಯಕ್ರಮಗಳನ್ನು ಆಯೋಜಿಸಿದರು. ಬ್ಯೂಮನ್ ಮೈ ಫೇಮಸ್ ಫ್ಯಾಮಿಲಿ ಮತ್ತು ಯುಕೆಟಿವಿ ಇತಿಹಾಸದಲ್ಲಿ ಬ್ರಿಟನ್‌ನ ಬೆಸ್ಟ್‌ಗೆ ಕೊಡುಗೆದಾರರಾಗಿದ್ದರು ಮತ್ತು ಬಿಬಿಸಿ ರೇಡಿಯೊ ೪ ನಲ್ಲಿ ಕೋಟ್ ಅನ್‌ಕೋಟ್ ಮತ್ತು ಮ್ಯೂಸಿಯಂ ಆಫ್ ಕ್ಯೂರಿಯಾಸಿಟಿಯಲ್ಲಿ ಅತಿಥಿ ಪ್ಯಾನೆಲಿಸ್ಟ್ ಆಗಿ ಕಾಣಿಸಿಕೊಂಡರು.

ಬ್ಯೂಮನ್ ಒಬ್ಬಳು ಬರಹಗಾರ್ತಿ ಮತ್ತು ಇತಿಹಾಸಕಾರಳು. ಅವಳು ಈ ಕೆಳಗಿನ ಪುಸ್ತಕಗಳ ಲೇಖಕಿ:

*ದಿ ಲಿಟರರಿ ಅಲ್ಮಾನಾಕ್: ಎ ಇಯರ್ ಆಫ್ ಸೀಸನಲ್ ರೀಡಿಂಗ್ (೨೦೨೧)
*ಮಾಟ್ರಿಮೊನಿ, ಇಂಕ್.: ವೈಯಕ್ತಿಕ ಜಾಹೀರಾತುಗಳಿಂದ ಬಲಕ್ಕೆ ಸ್ವೈಪಿಂಗ್ ಮಾಡಲು, ಪ್ರೀತಿಗಾಗಿ ಹುಡುಕುತ್ತಿರುವ ಅಮೆರಿಕದ ಕಥೆ (೨೦೨೦)
*ಹೌ ಟು ವೇರ್ ವೈಟ್: ಅ ಪಾಕೆಟ್‌ಬುಕ್ ಫಾರ್ ಬ್ರೈಡ್ ಟು ಬಿ (೨೦೧೩)
*ಹೌ ಟು ಕ್ರಾಕ್ ಆನ್ ಎಗ್ ವಿದ್ ಒನ್ ಹ್ಯಾಂಡ್: ಅ ಪಾಕೆಟ್‌ಬುಕ್ ಫಾರ್ ನ್ಯೂ ಮದರ್ (೨೦೧೧)
*ಶೇಪ್ಲಿ ಆಂಕಲ್ ಪ್ರಿಫರ್ಡ್: ಎ ಹಿಸ್ಟರಿ ಆಫ್ ಲೋನ್ಲಿ ಹಾರ್ಟ್ಸ್ ಜಾಹೀರಾತುಗಳು, ೧೬೯೫–೨೦೧೦ (೨೦೧೧). ಅವರು ಲೋನ್ಲಿ ಹಾರ್ಟ್ಸ್ ಜಾಹೀರಾತುಗಳ ಇತಿಹಾಸದಲ್ಲಿ ಪ್ರಮುಖ ಪರಿಣತರಾಗಿದ್ದಾರೆ.
*ದಿ ವುಮೆನ್ಸ್ ಬುಕ್ (೨೦೦೭)
*ದಿ ಪೈನಾಪಲ್: ಕಿಂಗ್ ಆಫ್ ಫ್ರೂಟ್ಸ್ (೨೦೦೫). ಅವರು ಅನಾನಸ್ ಇತಿಹಾಸದ ಪ್ರಮುಖ ತಜ್ಞರು.

## ವೈಯಕ್ತಿಕ ಜೀವನ
ಬ್ಯೂಮನ್ ಚಲನಚಿತ್ರ ನಿರ್ದೇಶಕ ಜೇಮ್ಸ್ ಬಾಬಿನ್ ಅವರನ್ನು ವಿವಾಹವಾಗಿದ್ದು ಅವರಿಗೆ ಮೂರು ಮಕ್ಕಳಿದ್ದಾರೆ. ಅವಳು ನಿಕೋಲಾ ಬ್ಯೂಮನ್ (ಪರ್ಸೆಫೋನ್ ಬುಕ್ಸ್ ಸಂಸ್ಥಾಪಕ) ಮತ್ತು ಕ್ರಿಸ್ಟೋಫರ್ ಬ್ಯೂಮನ್ (ಅರ್ಥಶಾಸ್ತ್ರಜ್ಞ) ಅವರ ಮಗಳು. ಆಕೆಗೆ ನಾಲ್ಕು ಒಡಹುಟ್ಟಿದವರಿದ್ದಾರೆ: ನೆಡ್ ಬ್ಯೂಮನ್, ವಿಲಿಯಂ ಲೇಸಿ, ಒಲಿವಿಯಾ ಲೇಸಿ ಮತ್ತು ಜೋಶ್ ಲೇಸಿ.

## ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಬರಹಗಾರ
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವಿದ್ಯಾ ವೋಕ್ಸ್

**ವಿದ್ಯಾ ಅಯ್ಯರ್** (ಜನನ ಸೆಪ್ಟೆಂಬರ್ ೨೬, ೧೯೯೦), ಇವರು **ವಿದ್ಯಾ ವೋಕ್ಸ್** ಹೆಸರಿನಿಂದ ಹೆಚ್ಚು ಪರಿಚಿತರು. ಇವರು ಒಬ್ಬ ಅಮೇರಿಕನ್ ಯೂಟ್ಯೂಬರ್ ಮತ್ತು ಗಾಯಕಿ. ಅವರು ಭಾರತದ ತಮಿಳುನಾಡಿನ ಚೆನ್ನೈನಲ್ಲಿ ಜನಿಸಿದರು. ಎಂಟನೇ ವಯಸ್ಸಿನಲ್ಲಿ ತಮ್ಮ ಕುಟುಂಬದೊಂದಿಗೆ ಯುನೈಟೆಡ್ ಸ್ಟೇಟ್ಸ್ ಆಫ್ ಅಮೇರಿಕಾಕ್ಕೆ ವಲಸೆ ಬಂದರು. ಎನ್‍ಬಿಸಿ ನ್ಯೂಸ್ ಪ್ರಕಾರ, ಆಕೆಯ ಸಂಗೀತವು "ಪಾಶ್ಚಿಮಾತ್ಯ ಪಾಪ್, ಎಲೆಕ್ಟ್ರಾನಿಕ್ ನೃತ್ಯ ಸಂಗೀತ, ಇವು ಬಾಲಿವುಡ್ ಹಿಟ್‌ಗಳು ಮತ್ತು ಭಾರತೀಯ ಶಾಸ್ತ್ರೀಯ ಸಂಗೀತದ ಮಿಶ್ರಣವಾಗಿದೆ. ಇವರು ಏಪ್ರಿಲ್ ೨೦೧೫ ರಲ್ಲಿ ತಮ ಚಾನಲ್ ಅನ್ನು ಪ್ರಾರಂಭಿಸಿದ ನಂತರ, ಅವರ ವೀಡಿಯೊಗಳು ೯೦೬ ಮಿಲಿಯನ್ ವೀಕ್ಷಣೆಗಳನ್ನು ಪಡೆದಿವೆ ಮತ್ತು ಅವರ ಚಾನಲ್ ೭ ಮಿಲಿಯನ್ ಚಂದಾದಾರರನ್ನು ಸಂಗ್ರಹಿಸಿದೆ.

## ವೈಯಕ್ತಿಕ ಜೀವನ
ಅಯ್ಯರ್ ಅವರು ಮದ್ರಾಸ್ (ಈಗಿನ ಚೆನ್ನೈ), ಭಾರತದ ತಮಿಳುನಾಡಿನ ತಮಿಳು ಕುಟುಂಬದಲ್ಲಿ ಜನಿಸಿದರಾದರೂ, ಇವರು ಬೆಳೆದಿದ್ದು ಎಲ್ಲಾ ಯುನೈಟೆಡ್ ಸ್ಟೇಟ್ಸ್‌ನ ವರ್ಜೀನಿಯಾದಲ್ಲಿಯೇ. ಅವರು ಮನೆಯಲ್ಲಿ ತಮಿಳು ಮಾತನಾಡುತ್ತಾರೆ, ೫ ನೇ ವಯಸ್ಸಿನಿಂದ ಕರ್ನಾಟಕ ಸಂಗೀತವನ್ನು ಕಲಿತರು ಮತ್ತು ಇಂಗ್ಲಿಷ್ ಸಂಗೀತವನ್ನು ಕೇಳಲು ಸಹ ಪ್ರಾರಂಭಿಸಿದರು. ಅವರು ಗುರುತಿನ ಬಿಕ್ಕಟ್ಟನ್ನು ಹೊಂದಿದ್ದಾಗಿ ಒಪ್ಪಿಕೊಂಡಳು, ಅವರವನ್ನು ಭಾರತೀಯ ಎಂದು ಬೆದರಿಸಲಾಯಿತು ಮತ್ತು     ಇದರಿಂದಾಗಿ ತನ್ನ ಸಂಸ್ಕೃತಿಯನ್ನು ಮರೆಮಾಚಿದಳು, ಆದರೆ ತನ್ನ ಸಂಸ್ಕೃತಿಯ ಬಗ್ಗೆ "ಈಗ ಹೆಮ್ಮೆಪಡುತ್ತೇನೆ" ಎಂದು ಹೇಳಿದ್ದಾರೆ.

ಭಾರತೀಯ ಶಾಸ್ತ್ರೀಯ ಸಂಗೀತವನ್ನು ಮುಂದುವರಿಸಲು ಅವರು ತನ್ನ ಅಜ್ಜಿಯಿಂದ ಸ್ಫೂರ್ತಿ ಪಡೆದಳು. ಅವರು ಕಾಲೇಜಿನಲ್ಲಿ ತನ್ನ ಭಾರತೀಯ ಮೂಲದ ಬಗ್ಗೆ ವಿಶ್ವಾಸ ಹೊಂದಿದ್ದಳು. ಭಾರತೀಯ ವಿದ್ಯಾರ್ಥಿ ಸಂಘವನ್ನು ಮತ್ತು ಭಾರತೀಯ ಜಾನಪದ ನೃತ್ಯ ತಂಡಗಳಿಗೆ ಸೇರಿದಳು. ಅವರು ಜಾರ್ಜ್ ವಾಷಿಂಗ್ಟನ್ ವಿಶ್ವವಿದ್ಯಾನಿಲಯದಲ್ಲಿ ಮನೋವಿಜ್ಞಾನ ಮತ್ತು ಬಯೋಮೆಡಿಕಲ್ ವಿಜ್ಞಾನಗಳನ್ನು ಅಧ್ಯಯನ ಮಾಡಿದರು ಮತ್ತು ಜೈವಿಕ ವಿಜ್ಞಾನದಲ್ಲಿ ಬ್ಯಾಚುಲರ್ ಆಫ್ ಸೈನ್ಸ್ ಪದವಿಯನ್ನು ಪಡೆದರು. ಅವರು ಸಂಗೀತ ಕಲಿಯಲು ಎರಡು ವರ್ಷಗಳ ಕಾಲ ಭಾರತಕ್ಕೆ ತೆರಳಿದರು. ಸೆಂಟರ್ ಫಾರ್ ದಿ ಪರ್ಫಾರ್ಮಿಂಗ್ ಆರ್ಟ್ಸ್ (ಭಾರತ) ಮತ್ತು ವೆಬ್‌ಸ್ಟರ್ ಹಾಲ್ ಸೇರಿದಂತೆ ಪ್ರಪಂಚದಾದ್ಯಂತದ ವಿವಿಧ ಸ್ಥಳಗಳಲ್ಲಿ ಪ್ರದರ್ಶನ ನೀಡಿದ್ದಾರೆ. ಅವರು ಫೆಸ್ಟಿವಲ್ ಡೆಸ್ ಆರ್ಟೆಸ್‌ನ ರಿಯೂನಿಯನ್‌ನಲ್ಲಿ; ಐಎನಕೆ ಮಹಿಳೆಯರಿಗಾಗಿ; ಸುರಿನಾಮ್ ನಲ್ಲಿ; ದುಬೈ, ಯುಎಇನಲ್ಲಿ; ಮತ್ತು ನೆದರ್ನಲ್ಯಾಂಡ್ ನ ಮೇರು ಕನ್ಸರ್ಟ್ ಸರಣಿಯಲ್ಲಿ ಪ್ರದರ್ಶನ ನೀಡಿದ್ದಾರೆ

ಆಕೆಯ ಅತ್ಯಂತ ಜನಪ್ರಿಯ ಮ್ಯಾಶಪ್ "ಕ್ಲೋಸರ್ / ಕಬೀರಾ", ಚೈನ್ಸ್ಮೋಕರ್ಸ್ ಮತ್ತು ಕಬೀರಾ ಅವರ ಕ್ಲೋಸರ್ ಮ್ಯಾಶ್ ಅಪ್ ಬಾಲಿವುಡ್ ಚಲನಚಿತ್ರ ಯೇ ಜವಾನಿ ಹೈ ದೀವಾನಿಯಿಂದ ೭ ತಿಂಗಳುಗಳಲ್ಲಿ ೫೫ ಮಿಲಿಯನ್ ವೀಕ್ಷಣೆಗಳನ್ನು ಗಳಿಸಿತು. ಅವರ ಮ್ಯಾಶಪ್‌ಗಳಲ್ಲಿ ಒಂದಾದ "ಲೀನ್ ಆನ್" ಮತ್ತು "ಜಿಂದ್ ಮಾಹಿ", ಇದಕ್ಕಾಗಿ ಅವರು ರಿಕಿ ಜಟ್, ರಾಶಿ ಕುಲಕರ್ಣಿ ಮತ್ತು ರೋಗಿಂದರ್ "ವೈಲಿಂಡರ್" ಮೋಮಿ ಸೇರಿದಂತೆ ಹಲವಾರು ಇತರ ಸಂಗೀತಗಾರರ ಸಹಯೋಗವನ್ನು ಹೊಂದಿದ್ದರು. ಟಕ್ಕರ್ ಮತ್ತು ಸ್ವತಃ ಬರೆದ ಇಂಗ್ಲಿಷ್ ಹಾಡಿನ ಸಮ್ಮಿಲನದಿಂದ ಅವರು ಕೇರಳದ ಪ್ರಸಿದ್ಧ ದೋಣಿ ಗೀತೆ "ಕುಟ್ಟನಾದನ್ ಪುಂಜಾಯಿಲೆ" ಅನ್ನು ಬಿಡುಗಡೆ ಮಾಡಿದರು. ಈ ಹಾಡು ಶ್ರೀನಿಧಿ ಮತ್ತು ಶ್ರೀದೇವಿ ಅಭಿನಯದ ಮೋಹಿನಿಯಾಟ್ಟಂನೊಂದಿಗೆ ಕೇರಳದಲ್ಲಿ ಚಿತ್ರೀಕರಣಗೊಂಡಿದೆ. ೨೦೧೬ ರಲ್ಲಿ, ಶಂಕರ್ ಟಕ್ಕರ್ ಮತ್ತು ಅವರು ಬರೆದ ಇಪಿ, *ಕುತು ಫೈರ್* ಅನ್ನು ಬಿಡುಗಡೆ ಮಾಡಿದರು. ಇದನ್ನು ಶಂಕರ್ ಟಕ್ಕರ್ ನಿರ್ಮಿಸಿದರು.

## ಡಿಸ್ಕೋಗ್ರಫಿ
### ಆಲ್ಬಮ್‌ಗಳು
*೨೦೧೭: *ಕುತ್ತು ಫೈರ್*
*೨೦೧೭: *ಡೈಮಂಡ್ಸ್*
*೨೦೧೯: *ಹುಚ್ಚು ಕನಸುಗಳು*
*೨೦೨೦: *ತಲೈವಿ*

## ಹೆಚ್ಚಿನ ಓದುವಿಕೆ
* 
* 
* 
* 

## ಬಾಹ್ಯ ಕೊಂಡಿಗಳು
* 

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಗಾಯಕಿ
ಬೋಗನ್ವೀಲ್ಯ

**ಬೋಗನ್‍ವೀಲ್ಯ** ನಿಕ್ಟ್ಯಾಜಿನೇಸೀ ಕುಟುಂಬಕ್ಕೆ ಸೇರಿದ ಒಂದು ಪ್ರಸಿದ್ಧ ಅಲಂಕಾರ ಸಸ್ಯ. ದಕ್ಷಿಣ ಅಮೆರಿಕದ ಬ್ರೆಜಿಲ್ ಇದರ ತವರು ಎನ್ನಲಾಗಿದೆ. ಹದಿನೆಂಟನೆಯ ಶತಮಾನದ ಅಂತ್ಯದ ಸುಮಾರಿಗೆ ಲೂಯಿ ಆಂಟನಿ ಡ ಬೋಗನ್‍ವಿಲ್ ಎಂಬ ಫ್ರೆಂಚ್ ನಾವಿಕ ಇದನ್ನು ಪ್ಯಾರಿಸಿಗೆ ತಂದನೆಂದೂ ಅಲ್ಲಿಂದ ಲಂಡನ್ನಿಗೆ ಕೊಂಡೊಯ್ಯಲಾಯಿತೆಂದೂ ಹೇಳಲಾಗಿದೆ. ಭಾರತದಲ್ಲಿ ಕ್ರಿ.ಶ. ೧೮೯೦ರ ವೇಳೆಗೆ ಇದನ್ನು ಬೆಳೆಸಲಾಯಿತು.

## ಸಸ್ಯ ವಿವರಣೆ
ಇದು ಪೊದರು, ಹಂಬು ಅಥವಾ ಸಣ್ಣ ಮರಗಳ ರೂಪದಲ್ಲಿ ಬೆಳೆಯುತ್ತದೆ. ಕಾಂಡದ ಮೇಲೆ ಮುಳ್ಳುಗಳುಂಟು. ಎಲೆಗಳು ಸರಳ ಪರ್ಯಾಯ ಮಾದರಿಯಲ್ಲಿ ಜೋಡಣೆಗೊಂಡಿವೆ. ಎಲೆಗಳ ಆಕಾರ ಅಂಡದಂತೆ ಇಲ್ಲವೆ ಈಟಿ ಮೊನೆಯಂತೆ. ಎಲೆಗಳ ಅಂಚು ನಯ. ಹೂಗಳು ಸಣ್ಣವು, ಅನಾಕರ್ಷಕ, ತಲಾ ಮೂರರ ಗುಂಪುಗಳಲ್ಲಿ ಮೂರು ದೊಡ್ಡ ಪುಷ್ಪಪತ್ರಕಗಳ ಮಧ್ಯೆ ಸ್ಥಿತವಾಗಿರುವುವು. ಈ ಪುಷ್ಪಪತ್ರಕಗಳೇ ಬೋಗನ್‍ವೀಲ್ಯದ ಮುಖ್ಯ ಆಕರ್ಷಣೆ. ಬಿಳಿ, ಹಳದಿ, ಕೆಂಪು ಮುಂತಾಗಿ ಉಜ್ಜ್ವಲ ಬಣ್ಣಗಳಿಂದ ಕೂಡಿದ ಇವು ಬಲು ಆಕರ್ಷಕವಾಗಿರುವುವು.

## ಪ್ರಭೇದಗಳು
ಬೋಗನ್‍ವೀಲ್ಯದಲ್ಲಿ ಎಷ್ಟು ಬಗೆಗಳಿವೆ ಎಂಬುದರ ಬಗ್ಗೆ ಭಿನ್ನಾಭಿಪ್ರಾಯ ಇದೆಯಾದರೂ ನಾಲ್ಕು ಮುಖ್ಯ ಪ್ರಭೇಧಗಳಿವೆ ಎಂಬುದನ್ನು ತಜ್ಞರು ಒಪ್ಪುತ್ತಾರೆ. 
*ಬೋಗನ್‍ವೀಲ್ಯ ಸ್ಟೆಕ್ಟಾಬಿಲಿಸ್ ಬೋ 
*ಗ್ಲಾಬ್ರ ಬೊ 
*ಬುಟ್ಟಿಯಾನ ಬೋ 
*ಪರುವಿಯಾನ. 
ಅಲ್ಲದೆ ಬೆಳವಣಿಗೆಯಲ್ಲಿ ಎಲೆಗಳ ಆಕಾರದಲ್ಲಿ ಪುಷ್ಟಪತ್ರಕಗಳ ಬಣ್ಣಗಳಲ್ಲಿ, ಹೂ ಬಿಡುವ ಸ್ವಭಾವಗಳಲ್ಲಿ ಅನೇಕಾನೇಕ ವ್ಯತ್ಯಾಸಗಳನ್ನು ತೋರುವ ಅಧಿಕ ತೆರನ ತಳಿಗಳುಂಟು. 

## ಕೃಷಿ
ಬೋಗನ್‍ವೀಲ್ಯವನ್ನು ಬೆಳೆಸಲೂ ವಿಶೇಷವಾದ ಕೃಷಿ ಕ್ರಮವೇನೂ ಇಲ್ಲ. ಇದು ಅನೇಕ ಬಗೆಯ ಮಣ್ಣುಗಳಲ್ಲಿ, ಹಿಮ ಬೀಳುವ ಪ್ರದೇಶಗಳನ್ನು ಬಿಟ್ಟು ಉಳಿದೆಡೆಗಳಲ್ಲಿ ಚೆನ್ನಾಗಿ ಬೆಳೆಯುತ್ತದೆ.

ಇದನ್ನು ವೃದ್ಧಿಸುವುದು ಕಾಂಡತುಂಡುಗಳಿಂದ. ಇದಕ್ಕಾಗಿ ಅರ್ಧ ಬಲಿತ ಸುಮಾರು ಹತ್ತರಿಂದ ಹದಿನೈದು ಸೆಂಟಿಮೀಟರ್ ಉದ್ದದ, ತುಂಬ ದಪ್ಪವಲ್ಲದ ಗಿಣ್ಣುಗಳುಳ್ಳ ಕಾಂಡಗಳನ್ನು ತೆಗೆದುಕೊಂಡು ಮರಳುಮಿಶ್ರಿತ ಗೊಬ್ಬರವಿರುವ ಕೋಡುಮಣ್ಣಿನಲ್ಲಿ ಹೂತು ಬೆಳೆಸಬಹುದು. ಕಮಾನು ಕಸಿ ವಿಧಾನದಿಂದ ಕೂಡ ಬೋಗನ್‍ವೀಲ್ಯಗಳನ್ನು ಹೆಚ್ಚಿಸಿಕೊಳ್ಳಬಹುದು.

ಬೋಗನ್‍ವೀಲ್ಯಕ್ಕೆ ಕೀಟಗಳ ಮತ್ತು ಶಿಲೀಂಧ್ರ ರೋಗಗಳ ಹಾವಳಿ ಹೆಚ್ಚಾಗಿಲ್ಲ. ಆದರೆ ಲೆಪ್ಟೊಸ್ಟ್ರೋಮ ಬೋಗನ್‍ವೀಲ್ಯ ಎಂಬ ಶಿಲೀಂಧ್ರ ಮತ್ತು ಕೆಲವು ತೆರನ ನಂಜುಕಣಗಳು ರೋಗಗಳನ್ನು ಉಂಟುಮಾಡುತ್ತವೆ.

## ಚಿತ್ರಸಂಪುಟ 

ಚಿತ್ರ:Bougainvillea closeup.jpg|ನೇಪಾಳದಲ್ಲಿ ಕಂಡುಬಂದ *ಬೋಗನ್‍ವೀಲ್ಯ ಸ್ಪೆಕ್ಟ್ಯಾಬಿಲಿಸ್*
ಚಿತ್ರ:Pink paperflowers (Bougainvillea glabra).jpg|ಜಕಾರ್ತಾ, ಇಂಡೊನೇಷ್ಯಾದಲ್ಲಿ ಕಂಡುಬಂದ ಬೋಗನ್‍ವೀಲ್ಯ ಗ್ಲ್ಯಾಬ್ರಾ
ಚಿತ್ರ:Starr 080610-8171 Bougainvillea spectabilis.jpg|ಮುಳ್ಳುಗಳನ್ನು ತೋರಿಸುವ *ಬೋಗನ್‍ವೀಲ್ಯ ಸ್ಪೆಕ್ಟ್ಯಾಬಿಲಿಸ್‍‍*ನ ನಿಕಟ ದರ್ಶನದ ಛಾಯಾಚಿತ್ರ
ಚಿತ್ರ:Bougainvillea, Behbahan.jpg|ಬೋಗನ್‍ವೀಲ್ಯ, ಬೆಹ್‍ಬಾಹನ್. ವಿಕಸನದ ವಿವಿಧ ಹಂತಗಳಲ್ಲಿರುವ ಸಣ್ಣ ಬಿಳಿ ಹೂಗಳ ಪೈಕಿ ಅನೇಕ ಹೂಗಳನ್ನು ಹೆಚ್ಚು ದೊಡ್ಡ ತೊಟ್ಟೆಲೆಗಳ ನಡುವೆ ಕಾಣಬಹುದು.
ಚಿತ್ರ:Bougainvillea glabra at Kadavoor.jpg|ಕೇರಳದಲ್ಲಿ *ಬೋಗನ್‍ವೀಲ್ಯ ಗ್ಲ್ಯಾಬ್ರಾ*
ಚಿತ್ರ:Pink Bougainvillea.jpg|ನಸುಗೆಂಪು ಬೋಗನ್‍ವೀಲ್ಯ

## ಉಲ್ಲೇಖ 

## ಹೊರಗಿನ ಕೊಂಡಿಗಳು 
* 

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಸಸ್ಯಗಳು
ಕಡವಲ ಮರ

ಈ ಸಸ್ಯವು ಆಂಥೊಸಿಫಾಲಸ್ ಇಂಡಿಕಸ್ (*Anthocephalus indicus*) ಎಂದು ಕರೆಯಲ್ಪಡುವ ಕಡವಲ ಮರವು ಒಂದು ಔಷದೀಯ ಸಸ್ಯಮೂಲಿಕೆ. ಕಡವಲ ಮರದ ಉಗಮ ಇಂದು ನೆನ್ನೆಯದಲ್ಲ.ಇದು ದ್ವಾಪರ ಯುಗದಿಂದ ಇತ್ತು ಎಂದು ಭಾಗವತದ ಕಥನಗಳಿಂದ ತಿಳಿದುಬರುತ್ತದೆ. ಒಮ್ಮೆ ಶ್ರೀ ಕೃಷ್ಣ ಕದಂಬವನದಲ್ಲಿ ಗೋಪಿಕಾಸ್ತ್ರೀಯರೊಡನೆ ವಿಹರಿಸುತ್ತಿದ್ದನಂತೆ, ಮಥುರಾ ಮತ್ತು ಭರತಪುರದ ಮಧ್ಯೆ ಅಂತಹ ಕದಂಬವನದ ಅವಶೇಷಗಳನ್ನು ಈಗಲೂ ಕಾಣಬಹುದಂತೆ. ಶಿವನಿಗೆ ಈ ಮರದ ಹೂ ಶ್ರೇಷ್ಠವೆಂಬುದು ನಂಬಿಕೆಯಿದೆ.

## ಸಸ್ಯ ಕುಟುಂಬ
ರುಬಿಯೇಸಿ(rubiaceae) ರುಬಿಯೇಸಿ ಎಂದರೆ ಹೂ ಬಿಡುವ ಗಿಡ

## ಕನ್ನಡದಲ್ಲಿ ಇತರ ಹೆಸರುಗಳು
# ಅರಿಸಿನತೇಗ
# ಕಡವ
# ಕಡವಾಳ
# ಕಡಹದಮರ
# ಕಾಡಬಲಿಗೆ
# ಕಡ್ವಾಲ
# ಕೊಡೆಯಾಲ
# ದಾರುಕದಂಬ
# ಹೆಲ್ತಿಗೆ
# ಹರಿಸಿನತೇಗ

## ಇತರ ಭಾಷೆಯ ಹೆಸರುಗಳು
# ಸಂಸ್ಕೃತ: ಕದಂಬ,ನಿಪ
# ಹಿಂದಿ: ಕದಂ,ಕದಂಬ
# ತಮಿಳು: ವೆಲ್ಯಾಕದಂಬ
# ತೆಲುಗು: ಕದಂಬಮು
# ಇಂಗ್ಲೀಷ್: ವೈಲ್ಡ್ ಸಿಂಕೋನ

 
## ಸಸ್ಯ ವರ್ಣನೆ
ಈ ಮರವು ೨೦-೩೦ ಅಡಿ ಎತ್ತರ ಬೆಳೆಯುತ್ತದೆ. ಇದು ನೋಡಲು ಆಕರ್ಷಕವಾಗಿರುತ್ತದೆ. ಸುತ್ತಲೂ ರೆಂಬೆಗಳು ಇಳಿಬಿದ್ದಿರುತ್ತವೆ. ತೊಗಟೆಯು ನೇರಳೆ ಬಣ್ಣ ಮತ್ತು ನಯವಾದ ತೊಗಟೆಗಳಿಂದ ಕೂಡಿರುತ್ತದೆ.ಹಾಗೂ ಇದು ಹೊಳಪಿನಿಂದ ಕೂಡಿದ ಅಂಡಾಕಾರದ ಎಲೆಗಳು ಅಭಿಮುಖವಾಗಿ ಕಿರುರೆಂಬೆಗಳ ಮೇಲೆ ಜೋಡಣೆಯಾಗಿರುತ್ತದೆ. ಜೂನ್-ಆಗಸ್ಟ್ ತಿಂಗಳುಗಳಲ್ಲಿ ಮರವು ಹೂಗಳನ್ನು ಬಿಡುತ್ತದೆ. ಚೆಂಡಿನಂತಹ ಸಣ್ಣ-ಸಣ್ಣ ಹೂಗಳು ಸೇರಿಕೊಂಡು ಪುಷ್ಪಮಂಜರಿಯಾಗಿರುತ್ತದೆ. ಸಾಮಾನ್ಯವಾಗಿ ಪುಷ್ಪಮಂಜರಿಯು ರೆಂಬೆಯ ತುದಿಯಲ್ಲಿರುತ್ತದೆ. ಹೂಗಳಿಗೆ ತೀಕ್ಷ್ಣವಾದ ಪರಿಮಳವಿರುತ್ತದೆ. ಹಣ್ಣಿನ ಗಾತ್ರ ಮತ್ತು ಆಕಾರವು ಕಿತ್ತಳೆಯನ್ನು ಹೋಲುತ್ತದೆ. ಹಣ್ಣು ಹುಳಿಯಾಗಿದ್ದರೂ ತಿನ್ನಲು ರುಚಿಕರವಾಗಿರುತ್ತದೆ.

## ಉಪಯೋಗಗಳು
# ಇದರ ತೊಗಟೆಯ ಕಷಾಯವನ್ನು ಕುಡಿಯುವುದರಿಂದ ಜ್ವರ ವಾಸಿಯಾಗುತ್ತದೆ.
# ತೊಗಟೆಯ ರಸ ಮತ್ತು ನಿಂಬೆರಸವನ್ನು ಸಮಪ್ರಮಾಣದಲ್ಲಿ ತೆಗೆದುಕೊಂಡು ಅದಕ್ಕೆ ಸಮಪ್ರಮಾಣದಲ್ಲಿ ಗಸಗಸೆ ಮತ್ತು ಪತಿಕವನ್ನು ಸೇರಿಸಿ ಅರೆದು ಕಣ್ಕಪ್ಪಿನಂತೆ ಹಚ್ಚುವುದರಿಂದ ಕಣ್ಣಿನ ಉರಿ ವಾಸಿಯಾಗುತ್ತದೆ.
# ಹಣ್ಣುಗಳನ್ನು ತಿನ್ನುವುದರಿಂದ ಬಾಯಾರಿಕೆಯಿಂದ ಕೂಡಿದ ಜ್ವರ ವಾಸಿಯಾಗುತ್ತದೆ.
# ಹಣ್ಣಿನ ರಸಕ್ಕೆ ಜೀರಿಗೆ ಮತ್ತು ಸಕ್ಕರೆ ಸೇರಿಸಿ ಕುಡಿಸುವುದರಿಂದ ಉದರ ಶೋಲೆಗಳು ವಾಸಿಯಾಗುತ್ತದೆ.
# ಕಡವಲಮರದ ಪಂಚಾಂಗ ಚೂರ್ಣವನ್ನು ಗೋಧಿ ಗಂಜಿಯೊಡನೆ ಸೇವಿಸುವುದರಿಂದ ವಾತಾರೋಗಗಳು ಗುಣವಾಗುತ್ತದೆ.
# ಕಡವಲಮರದ ಸಮೂಲವನ್ನು ನೆರಳಿನಲ್ಲಿ ಒಣಗಿಸಿ ಚೂರ್ಣ ಮಾಡಿಕೊಂಡು ತುಪ್ಪದೊಡನೆ ಸುಮಾರು ೬ ತಿಂಗಳು ಸೇವಿಸುವುದರಿಂದ ಸರ್ವವ್ಯಾದಿಗಳು ಗುಣವಾಗುತ್ತದೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* World Checklist of Rubiaceae

ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಮರಗಳು
ಗಂಡು ಕಾಳಿಂಗ

## ಗ೦ಡು ಕಾಳಿ೦ಗ
ಈ ಸಸ್ಯವು Kalanchoe laciniata ಎ೦ಬ ವೈಜ್ಞಾನಿಕ ಹೆಸರನ್ನು ಒಳಗೊ೦ಡಿದ್ದು Crassulaceae ಎ೦ಬ ಸಸ್ಯದ ಕುಟು೦ಬಕ್ಕೆ ಸೇರಿದೆ.

## ಇತರ ಹೆಸರುಗಳು 
*ಕರ್ಣಬೀಜ
*ಜಕ್ಮೇಹಯಾತ್ (ಹಿ೦ದಿ)

## ಸಸ್ಯ ವರ್ಣನೆ
ಈ ಸಸ್ಯವು ಪುಟ್ಟಗಿಡ ಎಲ್ಲಾ ಕಡೆಗಳಲ್ಲಿಯೂ ಬೆಳೆಯುತ್ತದೆ. ಇದರ ಎಲೆಗಳ ಅ೦ಚುಗಳು ಕತ್ತರಿಯಾಕಾರದಲ್ಲಿರುತ್ತದೆ. ಇದರ ಹೂವುಗಳು ತಿಳಿ ಹಳದಿ ಮತ್ತು ಪು‌‌‌‌‌‌‌ಷ್ಪಪಾತ್ರೆಯ ಮೇಲೆ ಸು೦ದರವಾಗಿ ಅರಳುತ್ತದೆ. ಮತ್ತು ಉದ್ದವಾಗಿರುತ್ತದೆ. ಹೂವಿನಸುತ್ತ ಉಪದಳಗಳು ಇರುತ್ತದೆ. ಪಕ್ವವಾಗಿರುವ ಬೀಜಗಳು ಗಾಳಿಯಲ್ಲಿ ತೇಲುತ್ತಿರುತ್ತವೆ.

## ಕಾಯಿಲೆಗಳು
ರಕ್ತಭೇದಿ, ಅತಿಸ್ರಾವ, ಕುಷ್ಠರೋಗ, ವೃಷಣಗಳ ಚಿಕಿತ್ಸೆಯಲ್ಲಿ ಈ ಸಸ್ಯವನ್ನು ಉಪಯೋಗಿಸುತ್ತಾರೆ.

## ಚಿಕಿತ್ಸಾ ವಿಧಾನ
ರಕ್ತಭೇಧಿಯನ್ನು ತಡೆಯಲು ಇದರ ಹಸಿ ಎಲೆಗಳ ರಸವನ್ನು ತೆಗೆದ ತಕ್ಷಣ ಅರ್ಧ ಟೀ ಚಮಚ ರಸವನ್ನು ಜೇನಿನೊಂದಿಗೆ ಸೇವಿಸುವುದರಿಂದ ತಡೆಯಲು ಸಾಧ್ಯ.

## ನೋವು ನಿವಾರಣೆಗೆ
ಈ ಗಿಡದ ಹಸಿ ಸೊಪ್ಪನ್ನು ನುಣ್ಣಗೆ ಅರೆದು ನೋವಿಗೆ ಲೇಪಿಸುವುದು.
## ಕುಷ್ಠರೋಗ ನಿವಾರಣೆಗೆ
ಒಂದು ಹಿಡಿ ಹಸಿ ಸೊಪ್ಪನ್ನು ತೆಗೆದು ನುಣ್ಣಗೆ ಅರೆದು ಗಾಯಗಳಿಗೆ ಹಾಕುವುದರಿಂದ ಮತ್ತು ಇದರ ರಸವನ್ನು ಅದೆ ಸಮಯಕ್ಕೆ ಒಂದು ಟೀ ಚಮಚದಂತೆ ದಿನಕ್ಕೆ ಎರಡು ಬಾರಿ ಕುಡಿಯುವುದರಿಂದ ರೋಗವು ನಿವಾರಣೆಯಾಗುತ್ತದೆ

ವರ್ಗ:ಔಷಧೀಯ ಸಸ್ಯಗಳು
ಡ್ರ್ಯಾಗನ್ ಹಣ್ಣು

**ಡ್ರ್ಯಾಗನ್ ಹಣ್ಣು** ಅಮೇರಿಕಾ ಮೂಲವಾಗಿರುವ , ಕಳ್ಳಿ ಜಾತಿಗೆ ಸೇರಿದೆ. ಪಿಟಾಯಾ ಅಥವಾ ಪಿಟಾಹಯಾ ಎಂದು ಕರೆಯಲ್ಪಡುವ ಇದು ಹೈಲೋಸೀರಿಯಸ್ ಹಣ್ಣಿನ ಕುಲಕ್ಕೆ ಸೇರಿದೆ. 

## ಡ್ರ್ಯಾಗನ್ ಹಣ್ಣಿನ ವಿಧಗಳು
* ಕೆಂಪು ಡ್ರ್ಯಾಗನ್ ಹಣ್ಣು

ಇದು ಸಾಮಾನ್ಯವಾಗಿ ಕಂಡು ಬರುವ ಡ್ರ್ಯಾಗನ್ ಹಣ್ಣು. ಗುಲಾಬಿ ಬಣ್ಣದ ಸಿಪ್ಪೆಯನ್ನು ಹೊಂದಿದ ಇದು ಬಿಳಿ ತಿರುಳನ್ನು ಹೊಂದಿದೆ.
* ಬಿಳಿ ಡ್ರ್ಯಾಗನ್ ಹಣ್ಣು
ಈ ಹಣ್ಣು ಬಿಳಿ ಸಿಪ್ಪೆ ಹಾಗೂ ಬಿಳಿ ತಿರುಳನ್ನು ಹೊಂದಿದೆ.
*ಹಳದಿ ಡ್ರ್ಯಾಗನ್ ಹಣ್ಣು
ಹಳದಿ ಸಿಪ್ಪೆ ಮತ್ತು ಬಿಳಿ ತಿರುಳನ್ನು ಈ ಹಣ್ಣು ಹೊಂದಿದೆ.
ಸಾಮಾನ್ಯವಾಗಿ ಈ ಹಣ್ಣು ೧೫೦ ರಿಂದ ೬೦೦ ಗ್ರಾಂ ತೂಗುತ್ತದೆ. ಅಪರೂಪಕ್ಕೆ ಕೆಲವೊಂದು ೧ ಕಿಲೋ ಗ್ರಾಂ ಕೂಡಾ ತಲುಪಬಹುದು.

## ಬೇಸಾಯ ಕ್ರಮಗಳು
### ಸಸ್ಯಾಭಿವೃದ್ಧಿ
ಚೆನ್ನಾಗಿ ಕಳಿತ ಹಣ್ಣಿನಿಂದ ಬೀಜಗಳನ್ನು ಸಂಗ್ರಹಿಸಿ ಸ್ವಚ್ಛಗೊಳಿಸಿ ಚೆನ್ನಾಗಿ ಒಣಗಿಸಿ ಶೇಖರಿಸಿಟ್ಟ ಬೀಜಗಳನ್ನು ನಾಟಿ ಮಾಡಲು ಉಪಯೋಗಿಸಬಹುದು. ಹಣ್ಣಿನ ಹಣ್ಣಿನ ತಿರುಳಿನಿಂದ ಬೀಜಗಳನ್ನು ಸಂಪೂರ್ಣವಾಗಿ ಸ್ವಚ್ಛಗೊಳಿಸಿದ ನಂತರ, ಒಣಗಿದಾಗ ಬೀಜಗಳನ್ನು ಶೇಖರಿಸಿಡಬಹುದು. ಗೊಬ್ಬರ ಮಿಶ್ರಿತ ಮಣ್ಣಿನಲ್ಲಿ ಹಾಕಿದ ಬೀಜ ೧೧ ರಿಂದ ೧೪ ದಿನಗಳಲ್ಲಿ ಮೊಳಕೆಯೊಡೆಯುತ್ತದೆ. ಕ್ಯಾಕ್ಟಸ್ ಜಾತಿಯ ಗಿಡವಾದರೂ ಬಳ್ಳಿಯಂತೆ ಹಬ್ಬುವುದರಿಂದ ಆಧಾರ ಕೊಡುವುದು ಬಹು ಮುಖ್ಯ. ಇದನ್ನು ಒಳಾಂಗಣ ಸಸ್ಯವಾಗಿಯೂ ಬಳಸಬಹುದು. ಆರೋಗ್ಯವಂತ ಕಾಂಡದಿಂದಲೂ ಸಸ್ಯಾಭಿವೃದ್ಧಿ ಮಾಡಬಹುದು.
### ಹವಾಮಾನ
ಮಧ್ಯಮ ಪ್ರಮಾಣದ ಮಳೆಯಾಗುವ ಶುಷ್ಕ ವಲಯ ಈ ಬೆಳೆಗೆ ಸೂಕ್ತವಾದ ಪ್ರದೇಶ. ಈ ಸಸ್ಯ ೪೦`c ನಷ್ಟು ಉಷ್ಣಾಂಶದಲ್ಲೂ ಬೆಳೆಯಬಲ್ಲುದು.
### ಕೀಟ ಮತ್ತು ರೋಗಗಳು
ಅತಿಯಾದ ಮಳೆ ಈ ಸಸ್ಯಕ್ಕೆ ಮಾರಕ. ಇದು ಹೂ ಉದುರಲು ಮತ್ತು ಹಣ್ಣು ಕೊಳೆಯಲು ಕಾರಣವಾಗಬಹುದು. ಇತರ ಹಣ್ಣುಗಳಂತೆ ಹಕ್ಕಿಗಳು ಕೂಡಾ ಈ ಹಣ್ಣನ್ನು ಹಾಳು ಮಾಡುತ್ತವೆ. ಮಾತ್ರವಲ್ಲದೆ ಕ್ಸಂಥೋಮೊನಾಸ್ ಕಾಮ್ಮೆಸ್ಟ್ರಿಸ್ ಎಂಬ ಬ್ಯಾಕ್ಟಿರಿಯಾ ಕಾಂಡ ಕೊರೆತಕ್ಕೆ ಕಾರಣವಾಗಬಲ್ಲುದು.  ಡೋತಿಯೋರೆಲ್ಲಾ ಎಂಬ ಶಿಲೀಂದ್ರ ಹಣ್ಣಿನ ಮೇಲೆ ಕಪ್ಪು ಚುಕ್ಕೆಗೆ ಕಾರಣವಾಗಬಹುದು.
## ಉಪಯೋಗಗಳು
ತಿನ್ನಲು ರುಚಿಕರವಾಗಿರುವ ಈ ಹಣ್ಣಿನ ತಿರುಳು ಸಿಹಿಯಾಗಿರುತ್ತದೆ. ಈ ಹಣ್ಣಿನ ರಸ ಕೂಡಾ ಉಪಯೋಗಿಸಬಹುದು. ಇದರ ರಸವನ್ನು ವೈನ್ ಅಥವಾ ಇತರ ಪಾನೀಯಗಳಲ್ಲೂ ಪರಿಮಳಕ್ಕಾಗಿ ಉಪಯೋಗಿಸುತ್ತಾರೆ. ಇದರ ಹೂ ಕೂಡಾ ತಿನ್ನಲು ಉಪಯುಕ್ತವಾಗಿದೆ ಮಾತ್ರವಲ್ಲದೆ ಚಹಾ ತಯಾರಿಸಲು ಕೂಡಾ ಉಪಯೋಗಿಸಬಹುದು.
## ಡ್ರ್ಯಾಗನ್ ಹಣ್ಣಿನಲ್ಲಿರುವ ಪೌಷ್ಟಿಕಾಂಶಗಳು 
ಡ್ರ್ಯಾಗನ್ ಹಣ್ಣು ಹಲವಾರು ಪ್ರಭೇದಗಳನ್ನು ಹೊಂದಿದೆ, ಸಾಮಾನ್ಯವಾದವು ಬಿಳಿ-ಮಾಂಸ ಮತ್ತು ಕೆಂಪು-ಮಾಂಸದ ಪ್ರಭೇದಗಳಾಗಿವೆ. 100 ಗ್ರಾಂಗೆ ಡ್ರ್ಯಾಗನ್ ಹಣ್ಣಿನ ಪೌಷ್ಟಿಕಾಂಶದ ಮೌಲ್ಯದ ಅವಲೋಕನ ಈ ಕೆಲಗಿನಂತಿವೆ : 
* ಕ್ಯಾಲೋರಿಗಳು: 60-66 ಕೆ.ಕೆ.ಎಲ್
* ಕಾರ್ಬೋಹೈಡ್ರೇಟ್ಗಳು: 9-14 ಗ್ರಾಂ
* ಫೈಬರ್: 1-2 ಗ್ರಾಂ
* ಸಕ್ಕರೆಯ ಅಂಶ: 8-9 ಗ್ರಾಂ
* ಪ್ರೋಟೀನ್: 1-2 ಗ್ರಾಂ
* ಕೊಬ್ಬು: 0.4-0.9 ಗ್ರಾಂ
* ವಿಟಮಿನ್ ಸಿ: 9-14 ಮಿಗ್ರಾಂ 
* ಕ್ಯಾಲ್ಸಿಯಂ: 6-8 ಮಿಗ್ರಾಂ
* ಕಬ್ಬಿಣಾಂಶ: 0.35-0.9 ಮಿಲಿಗ್ರಾಂ
* ಮೆಗ್ನೀಸಿಯಮ್: 9-10 ಮಿಗ್ರಾಂ
* ಪೊಟ್ಯಾಸಿಯಮ್: 106-264 ಮಿಲಿಗ್ರಾಂ
## ಡ್ರ್ಯಾಗನ್ ಹಣ್ಣಿನಿಂದ ಮಾಡಲಾಗುವ ತಿನಿಸುಗಳು 
* ಡ್ರ್ಯಾಗನ್ ಫ್ರೂಟ್ ಸ್ಮೂಥಿ ಬೌಲ್
* ಡ್ರ್ಯಾಗನ್ ಫ್ರೂಟ್ ಸಾಲ್ಸಾ
* ಡ್ರ್ಯಾಗನ್ ಫ್ರೂಟ್ ಸಲಾಡ್
* ಡ್ರ್ಯಾಗನ್ ಫ್ರೂಟ್ ಪಾನಕ
* ಡ್ರ್ಯಾಗನ್ ಫ್ರೂಟ್ ಪಾಪ್ಸಿಕಲ್ಸ್
* ಡ್ರ್ಯಾಗನ್ ಫ್ರೂಟ್ ಮಾರ್ಗರಿಟಾ
* ಡ್ರ್ಯಾಗನ್ ಹಣ್ಣು ಮತ್ತು ಆವಕಾಡೊ ಟೋಸ್ಟ್

## ಉಲ್ಲೇಖಗಳು
ವರ್ಗ:ಹಣ್ಣುಗಳು
ಮರಗಡೆ

ವೈಜ್ಞಾನಿಕ ಹೆಸರು ಕಡಬ ಫ್ರೂಟಿಕೋಸಸ [cadaba fruticosa (L.)Druce] =ಕಡಬ ಇಂಡಿಕ[=c.indica Lamk.]ಇ ಸಸ್ಯದ ಕುಡುಂಬ ಕ್ಯೆಪ್ಪಾರೇಸಿ[capparaceae]
## ಕನ್ನಡದ ಕುಡುಂಬ
* ಕೆಗನಿಗೆ
* ಚಾಯಗವಚಿ
* ಚೆಗನಿಗೆ
* ಚೈಗಡ 
* ಮರಗಚೆ
* ಮಗರೆ
* ಷೆಗುರ್ತಿ.

## ಇತರ ಭಾಷೆಯ ಹೆಸರುಗಳು
# ಹಿಂದಿ-ಕೋಧಮ್
# ತಮಿಳು-ವೆಲವಿ,ವಿಲುತ್ತು,ಮಂತಕ್-ಕೋರೂಂತೂ
# ತೆಲುಗು-ಇಂಡಿಯನ್ ಕಡಬ

## ಪರಿಚಯ
ಮರಗಡೆ ಸಾಮಾನ್ಯವಾಗಿ ಕುಚಲು ಗಿಡಗಳನ್ನೊಳಗೊಂಡ ಹಾಗೂ ಬೇಸಿಗೆಯಲ್ಲಿ ಎಲೆಯುದುರುವ ಮೈದಾನ ಸೀಮೆಯ ಒಣ ಸಸ್ಯಾವರಣಗಳಲ್ಲಿ ಕಂಡುಬರುತ್ತದೆ. ಇದು ಪೊದೆಯಂತೆ ಬೆಳೆಯುತ್ತದೆ. ಸರಳವಾದ ಅಂಡಾಕಾರದ ಎಲೆಗಳು ಪರ್ಯಾವಾಗಿ ಜೋಡಣೆಯಾಗಿರುತ್ತದೆ.ಎಲೆಯಅಂಚು ನಯವಾಗಿರುತ್ತದೆ ಎಲೆಯ ಮೇಲ್ಭಾಗ ಹೊಳಪಾಗಿರುತ್ತದೆ ಮತ್ತು ಕೆಳಭಾಗದಲ್ಲಿ ತುಪ್ಪಳವಿರುತ್ತದೆ. ಹೂಗಳು ಅಂತ್ಯಾರಂಭಿ ಪುಷ್ಪಮಂಜರಿಯಲ್ಲಿರುತ್ತದೆ.ಕೇಸರಗಳು, ಎತ್ತರವಾದ ಅಂಡಾಶಯದ ತೊಟ್ಟಿನ ಮೇಲಿರುತ್ತದೆ. ನಳಿಕೆಯಲ್ಲಿ ಕಿತ್ತಳೆ ಬಣ್ಣದ ತಿಳಿರುಗಳಿರುತ್ತದೆ ಅದರಲ್ಲಿ ಬೀಜಗಳು ಹುದಗಿರುತ್ತವೆ.

## ಉಪಯೋಗಗಳು
# ಮರಗಡೆ ಸೊಪ್ಪನ್ನು ಅಕ್ಕಿ ತೊಳೆದ ನೀರಿನೊಡನೆ ಅರೆದು ಕಷಾಯ ಶೋಧಿಸಿಕೊಂಡು ದೇಹ ಪ್ರಕೃತಿಯನ್ನಾದರಿಸಿ ಪ್ರಮಾಣ ನಿರ್ಧರಿಸಿಕೊಂಡು ಕುಡಿಯಬೇಕು.ಜೊತೆಗೆ ನೆನೆಸಿಟ್ಟ ಬೆಣತಕ್ಕಿ ಒಂದು ಹಿಡಿಯಷ್ಟನ್ನು ಪ್ರತಿದಿವಸ ದಿವಸಕ್ಕೊಮ್ಮೆಯಂತೆ ಮೂ ದಿವಸ ಸೇವಿಸಲು ಬಿಳಿಸೆರಗು ರೋಗವು ವಾಸಿಯಾಗುತ್ತದೆ.
# ಎಲೆಯ ಮತ್ತು ಬೆರಿನ ಚೂರ್ಣ ಅಥವಾ ಕಷಾಯ ಸೇವಿಸುವುದರಿಂದ ಜಂತುಹುಳುಗಳು ನಾಶವಾಗುತ್ತವೆ.

## ಉಲ್ಲೇಖಗಳು
ವರ್ಗ:ಔಷಧೀಯ ಸಸ್ಯಗಳು
ವಿಕ್ಕಿ ಫೀವರ್

thumb|ನಾಟಿಂಗ್ಹ್ಯಾಮ್

ವಿಕ್ಕಿ ಫೀವರ್ (ಜನನ ೧೯೪೩) ಇವರು ಇಂಗ್ಲಿಷ್ ಕವಿಯತ್ರಿ. ಅವರು ಮೂರು ಕವನ ಸಂಕಲನಗಳನ್ನು ಪ್ರಕಟಿಸಿದ್ದಾರೆ. ಫೀವರ್ ಅವರ "ಜುಡಿತ್" ಎಂಬ ಕವಿತೆ ಹಾಗೂ ಅವರ ಹ್ಯಾಂಡ್‌ಲೆಸ್ ಮೇಡನ್‌ ಪುಸ್ತಕಕ್ಕೆ ಅತ್ಯುತ್ತಮ ಏಕ ಕವಿತೆಯ ಫಾರ್ವರ್ಡ್ ಪ್ರಶಸ್ತಿಯನ್ನು ನೀಡಲಾಯಿತು. ಈ ಪುಸ್ತಕವು ಹೈನೆಮನ್ ಪ್ರಶಸ್ತಿಗೆ ಭಾಜನವಾಗಿದೆ ಮತ್ತು ಫಾರ್ವರ್ಡ್ ಪ್ರಶಸ್ತಿಗೆ ಆಯ್ಕೆಯಾಗಿದೆ. ಫೀವರ್ ಅವರು ಕೂಡ ಚೋಲ್ಮೊಂಡೆಲಿ ಪ್ರಶಸ್ತಿಗೆ ಭಾಜನರಾಗಿದ್ದರು.

## ಜೀವನಚರಿತ್ರೆ
thumb| ಲಂಡನ್ನಲ್ಲಿ ನಾಟಿಂಗ್ಹ್ಯಾಮ್ನ ಸ್ಥಳ
ಫೀವರ್ ೧೯೪೩ ರಲ್ಲಿ ಇಂಗ್ಲೆಂಡ್‌ನ ನಾಟಿಂಗ್‌ಹ್ಯಾಮ್‌ನಲ್ಲಿ ಜನಿಸಿದರು. ಅವರು ಲಂಡನ್‌ನ ಯೂನಿವರ್ಸಿಟಿ ಕಾಲೇಜಿನ ಡರ್ಹಾಮ್ ವಿಶ್ವವಿದ್ಯಾಲಯದಲ್ಲಿ ಸಂಗೀತವನ್ನು ಮತ್ತು ಇಂಗ್ಲಿಷ್ ಅನ್ನು ಅಧ್ಯಯನ ಮಾಡಿದರು. ಇವರು ಚಿಚೆಸ್ಟರ್‌ನ ಯೂನಿವರ್ಸಿಟಿ ಕಾಲೇಜಿನಲ್ಲಿ ಇಂಗ್ಲಿಷ್ ಮತ್ತು ಕ್ರಿಯೇಟಿವ್ ರೈಟಿಂಗ್‌ನಲ್ಲಿ ಉಪನ್ಯಾಸಕರಾಗಿ ಮತ್ತು ಬೋಧಕರಾಗಿ ಕೆಲಸ ಮಾಡಿದರು.

ಫೀವರ್ ಅವರು ದಕ್ಷಿಣ ಲನಾರ್ಕ್‌ಶೈರ್ನ, ಸ್ಕಾಟ್ಲೆಂಡ್ ಅಲ್ಲಿ ವಾಸಿಸುತ್ತಾರೆ.
 
## ಕವನ ಸಂಕಲನಗಳು
* ೧೯೭೮: *ಮೊನೊಗ್ರಾಫ್* (ಪಮೇಲಾ ರಾಬರ್ಟ್‌ಸನ್-ಪಿಯರ್ಸ್)
* ೧೯೮೧: *ಕ್ಲೋಸ್ ರೆಲೇಟಿವ್ಸ್* (ಸೆಕರ್ ಮತ್ತು ವಾರ್ಬರ್ಗ್)
* ೧೯೮೬: *ಕ್ಲೀನ್ ಶೀಟ್ಸ್* (ಕ್ಯಾತ್‌ಕಾರ್ಟ್ ಪ್ರೆಸ್)
* ೧೯೯೧: *ಪೆಂಗ್ವಿನ್ ಮಾಡರ್ನ್ ಪೊಯೆಟ್ಸ್ ವೊಲ್ ೨* (ಕರೋಲ್ ಆನ್ ಡಫ್ಫಿ ಮತ್ತು ಇವಾನ್ ಬೋಲ್ಯಾಂಡ್)
* ೧೯೯೨: *ಕ್ರಾಬ್ ಆಪೆಲ್ ಜೆಲ್ಲಿ* (ಸೋಮರ್ಸ್ ಪ್ರೆಸ್)
* ೧೯೯೪: *ದಿ ಹ್ಯಾಂಡ್ಲೆಸ್ ಮೆಡನ್* (ಜೊನಾಥನ್ ಕೇಪ್, ಫಾರ್ವರ್ಡ್ ಪ್ರಶಸ್ತಿಗೆ ಆಯ್ಕೆಯಾದವರು)
* ೨೦೦೩: *ಗರ್ಲ್ ಇನ್ ರೆಡ್ ಅಂಡ್ ಅದರ್ ಪೊಯಮ್ಸ್* (ಸ್ಕಾಟಿಷ್ ಬುಕ್ ಟ್ರಸ್ಟ್)
* ೨೦೦೬: *ದಿ ಬೂಕ್ ಆಫ್ ಬ್ಲಡ್* (ಜೊನಾಥನ್ ಕೇಪ್, ಫಾರ್ವರ್ಡ್ ಪ್ರಶಸ್ತಿ ಮತ್ತು ಕೋಸ್ಟಾ ಪ್ರಶಸ್ತಿಗೆ ಆಯ್ಕೆಯಾದರು)
* ೨೦೧೩: *ಲೈಕ್ ಅ ಫ್ರೆಂಡ್ ಹಿಡ್ ಇನ್ ಅ ಕ್ಲೌಡ್*
* ೨೦೧೫: *ಸೆಕೆಂಡ್ ವಿಂಡ್* (ಸಾಲ್ಟೈರ್ ಸೊಸೈಟಿ, ಡೌಗ್ಲಾಸ್ ಡನ್ ಮತ್ತು ಡಯಾನಾ ಹೆನ್ರಿ ಜೊತೆ)
* ೨೦೧೯: *ನನಗೆ ಬೇಕು! ನನಗೆ ಬೇಕು!* (ಜೊನಾಥನ್ ಕೇಪ್, ಮುಂಬರುವ ಶರತ್ಕಾಲ ೨೦೧೯)

## ಇತರೆ ಕೃತಿಗಳು 
* ೨೦೦೫: *ಮಶಿನರಿ ಆಫ್ ಗ್ರೇಸ್: ಎ ಟ್ರಿಬ್ಯೂಟ್ ಟು ಮೈಕೆಲ್ ಡೊನಾಘಿ (೧೯೫೪–೨೦೦೪)* 
* ೨೦೧೧: *ಈ ಕ್ಷಣ ಮತ್ತೆ ಎಂದಿಗೂ ಬರುವುದಿಲ್ಲ: ಅಟ್ಟಿಕ್ ಸಾಲ್ಟ್ ಎಕ್ಸಿಬಿಷನ್‌ನಿಂದ ದೈನಂದಿನ ಛಾಯಾಚಿತ್ರಗಳ ಆಯ್ಕೆ* (ಸಹ ಲೇಖಕ)

## ಪ್ರಶಸ್ತಿಗಳು
* ೧೯೯೨: "ಲಿಲಿ ಪಾಂಡ್" ಕವಿತೆಗಾಗಿ ಅರ್ವಾನ್ ಸ್ಪರ್ಧೆಯ ಪ್ರಶಸ್ತಿ
* ೧೯೯೩: ಫಾರ್ವರ್ಡ್ ಕವನ ಪ್ರಶಸ್ತಿ, ಅತ್ಯುತ್ತಮ ಏಕ ಕವಿತೆ, "ಜುಡಿತ್" ಕವಿತೆಗಾಗಿ
* ೧೯೯೪: "ದಿ ಹ್ಯಾಂಡ್‌ಲೆಸ್ ಮೇಡನ್" ಗಾಗಿ ಡಬ್ಲ್ಯೂ.ಎಚ್.ಹೈನೆಮನ್ ಪ್ರಶಸ್ತಿ
* ೧೯೯೮: "ಬಾವಲಿಗಳು" ಕವಿತೆಗಾಗಿ ರಾಷ್ಟ್ರೀಯ ಕವನ ಸ್ಪರ್ಧೆ
* ೧೯೯೯: ಚೋಲ್ಮಾಂಡೆಲಿ ಪ್ರಶಸ್ತಿ
‌
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* ಬ್ರಿಟಿಷ್ ಕೌನ್ಸಿಲ್ ಪ್ರವೇಶ
* ಕವನ ಆರ್ಕೈವ್ ಪ್ರವೇಶ
* ಫಾರ್ವರ್ಡ್ ಪ್ರಶಸ್ತಿ ವಿಜೇತ 'ಜುಡಿತ್' ನ ರೆಕಾರ್ಡಿಂಗ್ ಮತ್ತು ಪಠ್ಯ
* No More "Mrs Nice": an interview in Poetry Magazines http://www.poetrymagazines.org.uk/magazine/record.asp?id=3900

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಇಂಗ್ಲೆಂಡ್
ಅಂದರು ಗಿಡ

ಅಂದರು ಗಿಡ
**ಇದು ಒಂದು ಔಷಧೀಯ ಸಸ್ಯ**

ಡೊಡೊನಿಯ ವಿಸ್ಕೊಸ ಈ ಗಿಡದ ವೈಜ್ಞಾನಿಕ ಹೆಸರು.
ಈ ಸಸ್ಯವು ಸ್ಯಾಪಿಂಡೇಸಿಯ ಕುಟುಂಬಕ್ಕೆ ಸೇರಿದೆ.
## ಕನ್ನಡದ ಇತರ ಹೆಸರುಗಳು
ಅಂಗಾರಕ, ಬಣದುರಬ, ಬಂಡಾರಿ, ಬಂಡುರ್ಗಿ, ಬಂದರಿಕೆ, ಬೊಂಡಾರೆ, ಬೊಂದರೆ, ವೊಲ್ಲಾರಿ, ಹಂಗರ, ಹಂಗರಲು, ಹಂಗರಿಕೆ.

## ಇತರೆ ಹೆಸರುಗಳು
# ಸಂಸ್ಕೃತ-ಆಲಿಯರ್, ಸನತ್ತ.
# ಹಿಂದಿ-ಆಲಿಯರ್, ಸನಾತ.
# ತಮಿಳು-ವೇಕರಿ, ವಲಾರ್ಯ, ವಿರಾಲಿ.

## ಪರಿಚಯ
ಇದು ಪೊದೆಯ ರೀತಿಯಲ್ಲಿ ಬೆಲೆಯುವ ಗಿಡ. ಮಲೆನಾಡಿನ ಈ ಸಸ್ಯ ಬೇಸಿಗೆಯಲ್ಲಿ ತನ್ನ ಎಲೆಯನ್ನು ಉದುರಿಸುತ್ತದೆ. ಈ ಸಸ್ಯವು ಎಲೆಯುದುರುವ ಮೈದಾನದಲ್ಲಿ ಒಣ ಸಸ್ಯಗಳಾದ ಕಳ್ಳಿ ಗಿಡಗಳನ್ನೊಳಗೊಂಡ ವಾತಾವರಣದಲ್ಲಿಇದು ಬೆಳೆಯುತ್ತದೆ ಈ ಗಿಡವು ಅತಿ ಚಕ್ಕ ತೊಟ್ಟುಗಳ ಕಾಂಡದ ಮೇಲೆ ಜೋಡಣೆಯಾಗಿರುತ್ತದೆ. ತೊಟ್ಟಿನ ಸಂದಿಯಲ್ಲಿ ಹೋವಿನ ಗೊಂಚಲುಗಳಿರುತ್ತದೆ ಬೇರೆ ಬೇರೆ ಗಿಡದಲ್ಲಿ ಗಂಡು ಮತ್ತು ಹೆಣ್ಣು ಹೊಗಳಿರುತ್ತದೆ. ಗಂಡು ಹೂಗಳಲ್ಲಿ ೫-೧೦ ಕೇಸರಗಳಿರುತ್ತದೆ. ಕಾಯಿಗಳಲ್ಲಿ ಚಿಕ್ಕಗರಿಯಂತಹ ಏಣುಗಳಿರುತ್ತದೆ.

## ಇದರ ಉಪಯೋಗಗಳು
# ಇದನ್ನು ಮೂಳೆ ಮುರಿದ ಜಾಗದಲ್ಲಿ ಪಟ್ಟು ಹಾಕಲು ಉಪಯೋಗಿಸುತ್ತಾರೆ.
# ಇದರ ಚೂರ್ಣವನ್ನು ಹಚ್ಚುವುದರಿಂದ ಗಾಯವಾಸಿಯಾಗುತ್ತದೆ ಹಾಗು ಗಾಯದ ಕಲೆ ಉಳಿಯುವುದಿಲ್ಲ.
# ಇದನ್ನು ಹಾವು ಕಚ್ಚಿದ ಜಾಗದಲ್ಲಿ ಹಚ್ಚುವುದರಿಂದ ಜೊತೆಗೆ ಸೇವಿಸುವುದರಿಂದ ವಿಷವು ಇಳಿಯುತ್ತದೆ.
# ಇದರ ಎಲೆಯ ಚೂರ್ಣವನ್ನು ಆಡಿನ ಹಾಲಿನಲ್ಲಿ ಸೇವನೆ ಮಾಡುವುದರಿಂದ ಸರ್ವವ್ಯಾಧಗಳು ಗುಣವಾಗುತ್ತದೆ.
# ಎಲೆಯೆ ಕಷಾಯದಿಂದ ಜ್ವರವು ಪರಿಹಾರವಾಗುತ್ತದೆ.

## ಉಲ್ಲೇಖಗಳು
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಸಸ್ಯಗಳು
ಕೀತ್ ಜೆಂಕಿನ್ಸ್

## ಪರಿಚಯ
ಕೀತ್ ಜೆಂಕಿನ್ಸ್ (೧೯೪೩) ಒಬ್ಬ ಬ್ರಿಟಿಷ್ ಇತಿಹಾಸಕಾರ. ಜೆಂಕಿನ್ಸ್ ಅವರು ನಾಟಿಂಗ್ಹ್ಯಾಮ್ ವಿಶ್ವವಿದ್ಯಾಲಯದಲ್ಲಿ ಮಧ್ಯಕಾಲೀನ ಮತ್ತು ಆಧುನಿಕ ಇತಿಹಾಸ ಮತ್ತು ರಾಜಕೀಯ ಸಿದ್ಧಾಂತವನ್ನು ಅಧ್ಯಯನ ಮಾಡಿದರು. ಅವರ ಪಿಹೆಚ್‍ಡಿ ಸಿದ್ಧಾಂತವು ರಾಜಕೀಯ ಸಿದ್ಧಾಂತದಲ್ಲಿ ವೃತ್ತಿಜೀವನಕ್ಕೆ ಅತೀವ ಆಸಕ್ತಿಯನ್ನು ಸೂಚಿಸುತ್ತದೆ, ಆದಾಗ್ಯೂ, ಉದ್ಯೋಗಗಳ ಕೊರತೆಯಿಂದಾಗಿ ಅವರಿಗೆ ಇತಿಹಾಸ ವಿಭಾಗದಲ್ಲಿ ಕೆಲಸ ಮಾಡಲು ಸೀಮಿತವಾಗಿದೆ. ಹೇಡನ್ ವೈಟ್ ಮತ್ತು *ಆಧುನಿಕೋತ್ತರ* ಇತಿಹಾಸಕಾರರಂತೆಯೇ ಜೆಂಕಿನ್ಸ್ ಯಾವುದೇ ಇತಿಹಾಸಕಾರರ ಔಟ್‌ಪುಟ್‍ ಅನ್ನು ಒಂದು ಕಥೆಯಾಗಿ ಎಂದು ನೋಡಬೇಕು ಎಂದು ನಂಬುತ್ತಾರೆ. ಇತಿಹಾಸದ ಕೆಲಸವು ಇತಿಹಾಸಕಾರನ ಸ್ವಂತ ವಿಶ್ವ ದೃಷ್ಟಿಕೋನ ಮತ್ತು ಸೈದ್ಧಾಂತಿಕ ನಿಲುವುಗಳ ಬಗ್ಗೆ ಹಾಗೂ ಹಿಂದಿನ ಘಟನೆಗಳ ಬಗ್ಗೆ ಇರುತ್ತದೆ. ಇದರರ್ಥ ವಿಭಿನ್ನ ಇತಿಹಾಸಕಾರರು ಅದೇ ಐತಿಹಾಸಿಕ ಘಟನೆಗಳಿಗೆ ವಿಭಿನ್ನವಾದ ಅರ್ಥವನ್ನು ಅನಿವಾರ್ಯವಾಗಿ ಹೊಂದುತ್ತಾರೆ. ಆದಾಗ್ಯೂ, ಎಲ್ಲಾ ಇತಿಹಾಸಕಾರರು ಐತಿಹಾಸಿಕ ಪುರಾವೆಗಳ ಸಾಮಾನ್ಯ ದೇಹದಿಂದ (ಅಥವಾ "ಕಲಾಕೃತಿಗಳು") ನಿರ್ಬಂಧಿಸಲ್ಪಡುತ್ತಾರೆ. 

ಜೆಂಕಿನ್ಸ್ ಸ್ಥಿರವಾಗಿ *ಸಾಂಪ್ರದಾಯಿಕ* ಮತ್ತು *ಮೋರಿಬಂಡ್* ಇತಿಹಾಸಗಳನ್ನು ಮೀರಿ ಓದುಗರನ್ನು ತಗ್ಗಿಸಲು ಮತ್ತು ಸರಿಸಲು ಕೆಲಸ ಮಾಡುತ್ತಾನೆ. ಇತಿಹಾಸವು ಸ್ವಚ್ಛಂದ ಎಂದು ಅವರು ನಂಬುತ್ತಾರೆ ಮತ್ತು ಆದ್ದರಿಂದ ಪ್ರತಿಯೊಬ್ಬ ಇತಿಹಾಸಕಾರನ ವ್ಯಾಖ್ಯಾನಕ್ಕೆ ಸ್ವತಃ ತನ್ನನ್ನು ನೀಡುತ್ತದೆ. ಆದ್ದರಿಂದ, ಇತಿಹಾಸವು ಕೊನೆಗೊಳ್ಳಬೇಕು, ಮತ್ತು ಜೆಂಕಿನ್ಸ್ *ಯುಗ ಅಥವಾ ಅಪೋರಿಯಾದ ಪ್ರಜ್ಞೆಯ ಹೆಚ್ಚಳವನ್ನು ಬಯಸುತ್ತಾರೆ... ನಿರ್ಧಾರದ ನಿರಾಕರಣೆ ಮತ್ತು ಮೆಟಾನರೇಟಿವ್ ಕಡೆಗೆ ನಂಬಿಕೆಯಿಲ್ಲ*. ಆದಾಗ್ಯೂ, ಇತಿಹಾಸದ ಅಂತ್ಯದವರೆಗೆ ವಾದಿಸುವ ಹೊರತಾಗಿಯೂ, *ಶೈಕ್ಷಣಿಕ ಪ್ರಕಾರದ ಮಿತಿಗಳನ್ನು ಮೀರಿ* ಬರೆದ ಪ್ರಾಯೋಗಿಕ ಇತಿಹಾಸಗಳ ಸನ್ನಿವೇಶವನ್ನು ಜೆಂಕಿನ್ಸ್ ಸ್ವೀಕರಿಸುತ್ತಾನೆ. ಇತಿಹಾಸವು ಶೀಘ್ರವಾಗಿ ಹೋಗುವುದಿಲ್ಲ ಅಥವಾ ಹೋಗಲು ಸುಲಭವಲ್ಲ ಎಂದು ಅವರು ಒಪ್ಪುತ್ತಾರೆ.

## ಕೆಲಸಗಳು
ಅವರು ರೀ-ಥಿಂಕಿಂಗ್ ಹಿಸ್ಟರಿ (೧೯೯೧) ಮತ್ತು *ವಾಟ್ ಈಸ್ ಹಿಸ್ಟರಿ* ಯ ಲೇಖಕರಾಗಿದ್ದಾರೆ. ಫ್ರಮ್ ಕಾರ್ ಆಂಡ್ ಎಲ್ಟನ್ ಟು ರೋರ್ಟಿ ಆಂಡ್ ವೈಟ್ (೧೯೯೫) ನ ಲೇಖಕ ಮತ್ತು ಪೋಸ್ಟ್ಮಾಡರ್ನ್ ಹಿಸ್ಟರಿ ರೀಡರ್ (೧೯೯೭) ಅನ್ನು ಸಂಪಾದಿಸಿದರು. ಮತ್ತು ವೈ ಹಿಸ್ಟರಿ? ಎಥಿಕ್ಸ್ ಆಂಡ್ ಪೋಸ್ಟ್ಮಾಡರ್ನಿಟಿ (೧೯೯೯) ಯ ಲೇಖಕ. ಇವರು ಅಲುನ್ ಮುನ್ಸ್ಲೋ ಅವರೊಂದಿಗೆ ದಿ ನೇಚರ್ ಆಫ್ ಹಿಸ್ಟರಿ ರೀಡರ್ (೨೦೦೪) ನ ಸಹ-ಲೇಖಕರಾಗಿದ್ದಾರೆ, ಇದರಲ್ಲಿ ಪ್ರಮುಖ ಇತಿಹಾಸಕಾರರ ಪ್ರಮುಖ ಬರಹಗಳು ತಮ್ಮ ಪಾತ್ರ ಮತ್ತು ಊಹೆಗಳ ವಿವರಣೆಯನ್ನು ಮತ್ತು ವಿಮರ್ಶೆಯನ್ನು ಪುನರುತ್ಪಾದಿಸಿ ಮೌಲ್ಯಮಾಪನ ಮಾಡುತ್ತಾರೆ. ರೀ-ಥಿಂಕಿಂಗ್ ಹಿಸ್ಟರಿ ಅವರ ಮೊದಲ ಮತ್ತು ಅತ್ಯುತ್ತಮ ಪುಸ್ತಕವಾಗಿದೆ. ರಿಥಿಂಕಿಂಗ್ ಹಿಸ್ಟರಿ ಎಂಬ ನಿಯತಕಾಲಿಕೆಯ ಥೀಮ್ ಸಂಚಿಕೆಯನ್ನು ಅವರ ಕೆಲಸಕ್ಕೆ ಸಮರ್ಪಿಸಲಾಗಿದೆ. ಮತ್ತು ವಿಮರ್ಶಾತ್ಮಕ ಖಾತೆಯನ್ನು ಡಾ. ಅಲೆಕ್ಸಾಂಡರ್ ಮ್ಯಾಕ್ಫಿ ಅವರು ಜೂನ್ ೨೦೧೨ ರಲ್ಲಿ ರಿವ್ಯೂಸ್ ಇನ್ ಹಿಸ್ಟರಿಯಲ್ಲಿ ಪ್ರಕಟಿಸಿದ್ದಾರೆ.

೨೦೦೮ ರಲ್ಲಿ ಚಿಚೆಸ್ಟರ್ ವಿಶ್ವವಿದ್ಯಾನಿಲಯದ ಐತಿಹಾಸಿಕ ಸಿದ್ಧಾಂತದ ಪ್ರಾಧ್ಯಾಪಕ ಸ್ಥಾನದಿಂದ ಜೆಂಕಿನ್ಸ್ ನಿವೃತ್ತರಾದರು. 

## ಗ್ರಂಥಗಳು
೧.ರೀ-ಥಿಂಕಿಂಗ್ ಹಿಸ್ಟರಿ (೧೯೯೧)

೨.ವಾಟ್ ಈಸ್ ಹಿಸ್ಟರಿಯಲ್ಲಿ ಫ್ರಮ್ ಕಾರ್ ಆಂಡ್ ಎಲ್ಟನ್ ಟು ರೋರ್ಟಿ ಆಂಡ್ ವೈಟ್ (೧೯೯೫)

೩.ಪೋಸ್ಟ್ಮಾಡರ್ನ್ ಹಿಸ್ಟರಿ ರೀಡರ್ (೧೯೯೭)

೪.ವೈ ಹಿಸ್ಟರಿ? ಎಥಿಕ್ಸ್ ಆಂಡ್ ಪೋಸ್ಟ್ಮಾಡರ್ನಿಟಿ (೧೯೯೯)

೫.ರಿಫಿಗರಿಂಗ್ ಹಿಸ್ಟರಿ (೨೦೦೩)

೬.ದಿ ನೇಚರ್ ಆಫ್ ಹಿಸ್ಟರಿ ರೀಡರ್ (೨೦೦೪)

೭.ಎಟ್ ದಿ ಲಿಮಿಟ್ಸ್ ಆಫ್ ಹಿಸ್ಟರಿ (೨೦೦೯)

## ಉಲ್ಲೇಖಗಳು
## ಹೆಚ್ಚಿನ ಓದುವಿಕೆ
*ಅಲುನ್ ಮುನ್ಸ್ಲೋ. "On Keith Jenkins", Rethinking History 17:2 (2013), 253–273.
*ಪೀಟರ್ ಪಿ. ಐಕೆ. "Keith Jenkins: a very particular perspective", Rethinking History 17:2 (2013), 211–221.
*ಕಲ್ಲೆ ಪಿಹ್ಲೈನೆನ್. ”Escaping the confines of history: Keith Jenkins”, Rethinking History 17:2 (2013), 235–252.

ವರ್ಗ:ಇತಿಹಾಸ ತಜ್ಞರು
ಜಸಿಂತಾ ಗಲಬದಾರಚ್ಚಿ

**ಜಸಿಂತಾ ಪ್ರೇಮಾ ಡೆ ನೀವ ಗಲಬದಾರಚ್ಚಿ** (ಜನನ ೬ ಜೂನ್ ೨೦೦೧) ಇವರು **ಜಸಿಂತಾ ಗಾಲಾ** ಎಂದೂ ಕರೆಯಲ್ಪಡುತ್ತಾರೆ. ಕ್ಯಾಂಪಿಯೊನಾಟೊ ನ್ಯಾಶನಲ್ ಫೆಮಿನಿನೊ ಕ್ಲಬ್ ಸ್ಪೋರ್ಟಿಂಗ್ ಸಿಪಿ ಮತ್ತು ಆಸ್ಟ್ರೇಲಿಯಾದ ಮಹಿಳಾ ರಾಷ್ಟ್ರೀಯ ಅಂಡರ್-೨೦ ತಂಡಕ್ಕೆ ಫಾರ್ವರ್ಡ್ ಆಟಗಾರನಾಗಿ ಆಡುವ ಆಸ್ಟ್ರೇಲಿಯಾದ ವೃತ್ತಿಪರ ಫುಟ್‌ಬಾಲ್ ಆಟಗಾರ್ತಿಯಾಗಿದ್ದಾರೆ.

## ಆರಂಭಿಕ ಜೀವನ
ಗಲಬದಾರಚ್ಚಿರವರು ತಮ್ಮ ಸಹೋದರ ಆಡುವುದನ್ನು ನೋಡಿ, ಐದನೇ ವಯಸ್ಸಿನಲ್ಲಿ ಫುಟ್‌ಬಾಲ್ ಆಡಲು ಪ್ರಾರಂಭಿಸಿದಳು. ನಂತರ, ಅವರನ್ನು ಮ್ಯಾಂಚೆಸ್ಟರ್ ಸಿಟಿ ಡಬ್ಲ್ಯೂ.ಎಫ್.ಸಿ. ಅಕಾಡೆಮಿಗೆ ಆಹ್ವಾನಿಸಿ ಮತ್ತು ತಂಡದೊಂದಿಗೆ ಎಂಟು ವಾರಗಳ ತರಬೇತಿಯನ್ನು ನೀಡಲಾಯಿತು. ೧೪ ನೇ ವಯಸ್ಸಿನಲ್ಲಿ, ೧೫ ವರ್ಷದೊಳಗಿನ ಬಾಲಕರ ಪ್ರೀಮಿಯರ್ ಲೀಗ್ ತಂಡಕ್ಕಾಗಿ ಆಡುವ ಅವರ ಮನವಿಯನ್ನು ಫುಟ್ಬಾಲ್ ಫೆಡರೇಶನ್ ವಿಕ್ಟೋರಿಯಾ ನಿರಾಕರಿಸಿತು. ನಂತರ, ಈ ನಿರ್ಧಾರವನ್ನು ರದ್ದುಗೊಳಿಸಲಾಯಿತು. 

## ಕ್ಲಬ್ ವೃತ್ತಿಜೀವನ
### ಮೆಲ್ಬೋರ್ನ್ ನಗರ, ೨೦೧೬–೨೦೧೭
ಅಕ್ಟೋಬರ್ ೨೦೧೬- ೧೭ ರಂದು, ೧೫ ನೇ ವಯಸ್ಸಿನಲ್ಲಿ, ಗಲಬದಾರಚ್ಚಿರವರು  ಮೆಲ್ಬೋರ್ನ್ ಸಿಟಿಯೊಂದಿಗೆ ಸಹಿ ಹಾಕಿದರು ಮತ್ತು ಕ್ಲಬ್‌ಗಾಗಿ ಐದು ಪ್ರದರ್ಶನಗಳನ್ನು ನೀಡಿದರು. ಮೆಲ್ಬೋರ್ನ್ ಸಿಟಿಯಲ್ಲಿ ಸೀಮಿತ ಆಟದ ಸಮಯವನ್ನು ಪಡೆದ ನಂತರ, ಗಲಬದಾರಚ್ಚಿರವರು ಇಂಗ್ಲೆಂಡ್‌ಗೆ ಹೋಗಿ ಅಲ್ಲಿನ ವಿವಿಧ ವೃತ್ತಿಪರ ತಂಡಗಳೊಂದಿಗೆ ತರಬೇತಿ ಪಡೆದರು. ಆಫರ್‌ಗಳ ಹೊರತಾಗಿಯೂ ಅವರು ೧೮ ವರ್ಷಕ್ಕಿಂತ ಕಡಿಮೆ ವಯಸ್ಸಿನವರಾಗಿದ್ದರಿಂದ ಪ್ರೊ ಒಪ್ಪಂದಕ್ಕೆ ಸಹಿ ಹಾಕಲು ಸಾಧ್ಯವಾಗಲಿಲ್ಲ. 

### ಪರ್ತ್ ಗ್ಲೋರಿ, ೨೦೧೮–೨೦೧೯
ಗಲಬದಾರಚ್ಚಿರವರು ಆಸ್ಟ್ರೇಲಿಯಾಕ್ಕೆ ಮರಳಿದರು ಮತ್ತು ೨೦೧೮–೧೯ ಡಬ್ಲ್ಯೂ-ಲೀಗ್ ಸೀಸನ್‌ನಲ್ಲಿ ಪರ್ತ್ ಗ್ಲೋರಿಯೊಂದಿಗೆ ಸಹಿ ಹಾಕಿದರು.

### ವೆಸ್ಟ್ ಹ್ಯಾಮ್ ಯುನೈಟೆಡ್, ೨೦೧೯–೨೦೨೦
ಜುಲೈ ೨೦೧೯ ರಲ್ಲಿ, ಗಲಬದಾರಚ್ಚಿರವರು ಇಂಗ್ಲಿಷ್ ಎಫ್ಎ ಡಬ್ಲ್ಯುಎಸ್ಎಲ್ ತಂಡ ವೆಸ್ಟ್ ಹ್ಯಾಮ್ ಯುನೈಟೆಡ್‌ಗೆ ಸ್ಥಳಾಂತರಗೊಂಡರು. 

### ನಪೋಲಿ, ೨೦೨೦–೨೦೨೧
ಸೆಪ್ಟೆಂಬರ್ ೨೦೨೦ ರಲ್ಲಿ, ಇಟಲಿಯ ತಂಡ ನಪೋಲಿಯೊಂದಿಗೆ ಗಲಬದಾರಚ್ಚಿರವರು ಸಾಲಕ್ಕೆ ಸಹಿ ಹಾಕಿದರು. 

### ಸೆಲ್ಟಿಕ್, ೨೦೨೧–೨೦೨೩
ಗಲಬದಾರಚ್ಚಿರವರು ಫೆಬ್ರವರಿ ೨೦೨೧ ರಲ್ಲಿ, ಎಸ್‌ಡಬ್ಲ್ಯೂಪಿಎಲ್ ತಂಡ ಸೆಲ್ಟಿಕ್‌ಗೆ ಸಹಿ ಹಾಕಿದರು. ಜುಲೈ ೨೦೨೩ ರಲ್ಲಿ, ಗಲಬದಾರಚ್ಚಿರವರು ಕ್ಲಬ್ ಅನ್ನು ತೊರೆಯಲಿದ್ದಾರೆ ಎಂದು ಸೆಲ್ಟಿಕ್ ದೃಢಪಡಿಸಿತು.

### ಸ್ಪೋರ್ಟಿಂಗ್ ಸಿಪಿ, ೨೦೨೩-ಪ್ರಸ್ತುತ
ಅವರು ಜುಲೈ ೨೦೨೩ ರಲ್ಲಿ, ಪೋರ್ಚುಗೀಸ್ ತಂಡ ಸ್ಪೋರ್ಟಿಂಗ್ ಸಿಪಿಗೆ ಸಹಿ ಹಾಕಿದರು. 

## ಅಂತರರಾಷ್ಟ್ರೀಯ ವೃತ್ತಿಜೀವನ
ಗಲಬದಾರಚ್ಚಿರವರು ಅಂತರರಾಷ್ಟ್ರೀಯ ಫುಟ್ಬಾಲ್‌ನಲ್ಲಿ ಆಸ್ಟ್ರೇಲಿಯಾ, ಶ್ರೀಲಂಕಾ, ಅರ್ಜೆಂಟೀನಾ ಮತ್ತು ಇಟಲಿಯನ್ನು ಪ್ರತಿನಿಧಿಸಲು ಅರ್ಹರಾಗಿದ್ದು, ಆಸ್ಟ್ರೇಲಿಯಾದ ಅಂಡರ್ -೧೭ ತಂಡವನ್ನು ಪ್ರತಿನಿಧಿಸಿದ್ದಾರೆ. ಫೆಬ್ರವರಿ ೨೦೧೭ ರಲ್ಲಿ, ೨೦೧೭ ರ ಅಲ್ಗಾರ್ವ್ ಕಪ್‌ಗೆ ಮುಂಚಿತವಾಗಿ ತರಬೇತಿ ಶಿಬಿರಕ್ಕಾಗಿ ಅವರನ್ನು ಮೆಟಿಲ್ಡಾಸ್‌ಗೆ ಕರೆಯಲಾಯಿತು. 

## ವೈಯಕ್ತಿಕ ಜೀವನ
ಅವರು ಸ್ವೀಡಿಶ್ ಫುಟ್ಬಾಲ್ ಆಟಗಾರ ಕಾರ್ಲ್ ಸ್ಟಾರ್ಫೆಲ್ಟ್ ಅವರೊಂದಿಗೆ ಸಂಬಂಧವನ್ನು ಹೊಂದಿದ್ದಾರೆ. 

## ವೃತ್ತಿ ಅಂಕಿಅಂಶಗಳು
### ಕ್ಲಬ್
*೧೩ ಜುಲೈ ೨೦೨೦ ರಂತೆ*

## ಗೌರವಗಳು
### ಮೆಲ್ಬೋರ್ನ್ ನಗರ
* ಡಬ್ಲ್ಯು-ಲೀಗ್: ೨೦೧೬-೧೭

### ಸೆಲ್ಟಿಕ್
* ಸ್ಕಾಟಿಷ್ ಕಪ್: ೨೦೨೨, ೨೦೨೩
* ಎಸ್‌ಡಬ್ಲ್ಯೂ‌ಪಿಎಲ್ ಲೀಗ್ ಕಪ್: ೨೦೨೧-೨೨

### ಕ್ರೀಡೆ
* ಸೂಪರ್ಟಾಕಾ ಡಿ ಪೋರ್ಚುಗಲ್: ೨೦೨೪

## ಇದನ್ನೂ ನೋಡಿ
* ಆಸ್ಟ್ರೇಲಿಯಾದಲ್ಲಿ ಮಹಿಳಾ ಅಸೋಸಿಯೇಷನ್ ಫುಟ್ಬಾಲ್

## ಉಲ್ಲೇಖಗಳು
## ಮತ್ತಷ್ಟು ಓದಿ
* Grainey, Timothy (2012), ''Beyond Bend It Like Beckham: The Global Phenomenon of Women's Soccer*, University of Nebraska Press, 
* Stewart, Barbara (2012), *Women's Soccer: The Passionate Game'', Greystone Books, 

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಡೊರೊಥಿ ಮಾರ್ಗರೆಟ್ ಸ್ಟುವರ್ಟ್

**ಡೊರೊಥಿ ಮಾರ್ಗರೆಟ್ ಸ್ಟುವರ್ಟ್** (೧೮೮೯, ಮೀರ್‌ಬ್ರೂಕ್, ಸ್ಟಾಫರ್ಡ್‌ಶೈರ್ - ೧೪ ಸೆಪ್ಟೆಂಬರ್ ೧೯೬೩), ಒಬ್ಬ ಬ್ರಿಟಿಷ್ ಕವಯತ್ರಿ ಮತ್ತು ಲೇಖಕಿ.

೧೯೨೪ ರಲ್ಲಿ ಅವರು ತಮ್ಮ "ಫೆನ್ಸರ್ಸ್ ಸಾಂಗ್" ಸೈಕಲ್, ಸ್ವೋರ್ಡ್ ಸಾಂಗ್ಸ್‌ಗೆ ಒಲಂಪಿಕ್ ಕ್ರೀಡಾಕೂಟದ ಕಲಾ ಸ್ಪರ್ಧೆಯಲ್ಲಿ ಬೆಳ್ಳಿ ಪದಕವನ್ನು ಗೆದ್ದರು.

ಅವರ ಇತರ ಕೃತಿಗಳಲ್ಲಿ ಸಾಹಿತ್ಯಿಕ ಮತ್ತು ಐತಿಹಾಸಿಕ ಜೀವನಚರಿತ್ರೆಗಳು, ಐತಿಹಾಸಿಕ ಕಾಲ್ಪನಿಕವಲ್ಲದ ಕಥೆಗಳು ವಿಶೇಷವಾಗಿ ಮಹಿಳೆಯರು ಮತ್ತು ಮಕ್ಕಳ ಜೀವನ ಮತ್ತು ಮಕ್ಕಳ ಇತಿಹಾಸದ ಕಥೆಗಳ ಮೇಲೆ ಕೇಂದ್ರೀಕರಿಸುತ್ತವೆ. ಅವರು ೧೯೩೦ ರಿಂದ ಇಂಗ್ಲಿಷ್ ಅಸೋಸಿಯೇಷನ್‌ನ ಸದಸ್ಯರಾಗಿದ್ದರು, ಅದರ ಸುದ್ದಿ-ಪತ್ರಗಳನ್ನು ಸಂಪಾದಿಸಿದರು. ಈ ಸಂಸ್ಥೆಯ ಜರ್ನಲ್ ಇಂಗ್ಲಿಷ್‌ಗೆ ಪ್ರಬಂಧಗಳು ಮತ್ತು ಪುಸ್ತಕ ವಿಮರ್ಶೆಗಳನ್ನು ನೀಡಿದರು.

## ಆಯ್ದ ಗ್ರಂಥಸೂಚಿ
**ಲಿರಿಕ್ಸ್ ಆಫ್ ಓಲ್ಡ್ ಲಂಡನ್* (೧೯೧೫)
**ಕತ್ತಿ ಹಾಡುಗಳು* (೧೯೨೫)
*"ದಿ ಬಾಯ್ ಥ್ರೂ ದಿ ಏಜಸ್" (೧೯೨೬)
**ದ ಬುಕ್ ಆಫ್ ಅದರ್ ಲ್ಯಾಂಡ್ಸ್* (೧೯೨೬)
*"ಹೊರೇಸ್ ವಾಲ್ಪೋಲ್" (೧೯೨೭)
*'ದಿ ಗರ್ಲ್ ಥ್ರೂ ದಿ ಏಜಸ್' (೧೯೩೩)
**ಮಧ್ಯಯುಗದಲ್ಲಿ ಛಲ ಮತ್ತು ಸಾಮಾಜಿಕ ಜೀವನ* (೧೯೨೭)
**ಕ್ರಿಸ್ಟಿನಾ ರೊಸೆಟ್ಟಿ* (೧೯೩೦)
*"ಪ್ಲಾಂಟಜೆನೆಟ್ ಇಂಗ್ಲೆಂಡ್‌ನ ಪುರುಷರು ಮತ್ತು ಮಹಿಳೆಯರು" (೧೯೩೨)
**ದಿ ಬುಕ್ ಆಫ್ ಶೈವಲ್ರಿ ಅಂಡ್ ರೋಮ್ಯಾನ್ಸ್* (೧೯೩೩)
**ಸರ್ ವಾಲ್ಟರ್ ಸ್ಕಾಟ್: ಸಮ್ ಸೆಂಟೆನರಿ ರಿಫ್ಲೆಕ್ಷನ್ಸ್* (೧೯೩೪)
*"ದಿ ಕಿಂಗ್ಸ್ ಸರ್ವೀಸ್" (೧೯೩೫)
*'ಮೊಲಿ ಲೆಪೆಲ್: ಲೇಡಿ ಹೆರ್ವೆ' (೧೯೩೬)
*"ಕಿಂಗ್ ಜಾರ್ಜ್ ಆರನೇ" (೧೯೩೭)
**ದಿ ಡಾಟರ್ಸ್ ಆಫ್ ಜಾರ್ಜ್ III* (೧೯೩೯)
**ಎ ಚೈಲ್ಡ್ಸ್ ಡೇ ಥ್ರೂ ದಿ ಏಜಸ್* (೧೯೪೧)
*'ದಿ ಮದರ್ ಆಫ್ ವಿಕ್ಟೋರಿಯಾ: ಎ ಪೀರಿಯಡ್ ಪೀಸ್' (೧೯೪೨)
**ದಿ ಚಿಲ್ಡ್ರನ್ಸ್ ಕ್ರಾನಿಕಲ್* (೧೯೪೪)
**ಐತಿಹಾಸಿಕ ಕ್ಯಾವಲ್ಕೇಡ್* (೧೯೪೫)
*"ದಿ ಇಂಗ್ಲಿಷ್ ಅಬಿಗೈಲ್" (೧೯೪೬)
*'ದಿ ಯಂಗ್ ಕ್ಲಾವೆಂಜರ್ಸ್' (೧೯೪೭)
*"ದಿ ಫೈವ್ ವಿಶಸ್" (೧೯೫೦)
*'ಡಾಟರ್ ಆಫ್ ಇಂಗ್ಲೆಂಡ್: ಎ ನ್ಯೂ ಸ್ಟಡಿ ಆಫ್ ಪ್ರಿನ್ಸೆಸ್ ಚಾರ್ಲೆಟ್ ಆಫ್ ವೇಲ್ಸ್ ಅಂಡ್ ಹರ್ ಫ್ಯಾಮಿಲಿ' (೧೯೫೧)
**ದಿ ಸ್ಟೋರಿ ಆಫ್ ವಿಲಿಯಂ ದಿ ಕಾಂಕರರ್* (೧೯೫೨)
**ರಾಜರಾಜ ರಾಜಪ್ರತಿನಿಧಿಯ ಭಾವಚಿತ್ರ* (೧೯೫೩)
*'ಡಿಯರೆಸ್ಟ್ ಬೆಸ್' (೧೯೫೫)
**ಲಂಡನ್ ಥ್ರೂ ದಿ ಏಜಸ್* (೧೯೫೬)
**ಎ ಬುಕ್ ಆಫ್ ಕ್ಯಾಟ್ಸ್: ಲೆಜೆಂಡರಿ, ಲಿಟರರಿ ಅಂಡ್ ಹಿಸ್ಟಾರಿಕಲ್* (೧೯೫೯)

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* Olympic Profile

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಲೇಖಕರು
ವರ್ಗ:ಕವಯಿತ್ರಿ
ಪಾಲಿನ್ ಟೆನೆಂಟ್

ಪಾಲಿನ್ ಲೇಟಿಟಿಯಾ, ಲೇಡಿ ರಂಬೋಲ್ಡ್ (೬ ಫೆಬ್ರವರಿ ೧೯೨೭ - ೬ ಡಿಸೆಂಬರ್ ೨೦೦೮) ಇವರು ಬ್ರಿಟಿಷ್ ನಟಿ, ಕವಿ ಮತ್ತು ಸಮಾಜವಾದಿ.  
        
## ಕುಟುಂಬ
ಶ್ರೀಮಂತ ಕುಟುಂಬದಲ್ಲಿ ಜನಿಸಿದ ಇವರು ಡೇವಿಡ್ ಟೆನೆಂಟ್ ಮತ್ತು ಹರ್ಮಿಯೋನ್ ಬಡ್ಡೆಲಿ ಅವರ ಮಗಳು. ಇವರು ತಮ್ಮ ಜೀವನದಲ್ಲಿ ಮೂರು ಬಾರಿ ವಿವಾಹವಾದರು.  ಜೂಲಿಯನ್ ಪಿಟ್-ರಿವರ್ಸ್(೧೯೪೬-೧೯೫೩), ಯುವಾನ್ ಡೌಗ್ಲಾಸ್ ಗ್ರಹಾಂ(೧೯೫೪–೧೯೭೦) ಮತ್ತು ಸರ್ ಆಂಥೋನಿ ರಂಬೋಲ್ಡ್(೧೯೭೪ ರಿಂದ ೧೯೮೩) ಪಾಲಿನ್ ಟೆನೆಂಟ್‍ನ ಸಂಗಾತಿಗಳು.

## ವೇದಿಕೆ ಮತ್ತು ಪರದೆ
ಟೆನೆಂಟ್ ಅವರು ಬೆನ್ ಟ್ರಾವರ್ಸ್‌ನ ವೆಸ್ಟ್ ಎಂಡ್ ಸ್ಟೇಜ್‌ನಲ್ಲಿ  ಶಿ ಫಾಲೋಡ್ ಮಿ ಎಬೌಟ್ (೧೯೪೩) ಮತ್ತು ಫೇ ಕಾಂಪ್ಟನ್ ಜೊತೆಯಲ್ಲಿ ನೋ ಮೆಡಲ್ಸ್ (೧೯೪೭) ಅನ್ನು ಆಡಿದರು. ಇವರು ಎರಡು ಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದರು: ಗ್ರೇಟ್ ಡೇ (೧೯೪೫) ಮತ್ತು ದಿ ಕ್ವೀನ್ ಆಫ್ ಸ್ಪೇಡ್ಸ್ (೧೯೪೯).

ದಿ ಇಂಡಿಪೆಂಡೆಂಟ್‌ನ ಸಂಸ್ಕಾರದಲ್ಲಿ, ಬರಹಗಾರ ಫಿಲಿಪ್ ಹೋರೆ ಟೆನೆಂಟ್ ಅನ್ನು "ನಿಜವಾದ ಬೋಹೀಮಿಯನ್ ಶ್ರೀಮಂತ-ಅವಳ ಜೀನ್‌ಗಳಲ್ಲಿ ಅಕ್ಷರಶಃ ಗುಣಗಳ ಒತ್ತಡ" ಎಂದು ವಿವರಿಸುತ್ತಾನೆ.

## ಚಲನಚಿತ್ರಕಲೆ
## ಗ್ರಂಥಸೂಚಿ
*

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಬ್ರಿಟೀಷ್ ಸಾಮ್ರಾಜ್ಯ
ಕೇನ್ ವಿಲಿಯಂಸನ್

ಕೇನ್ ವಿಲಿಯಮ್ಸನ್ (ಜನನ: ೮ ಆಗಸ್ಟ್ ೧೯೯೦) ವೃತ್ತಿಪರ ಕ್ರಿಕೆಟ್ ಆಟಗಾರ ಹಾಗೂ ನ್ಯೂಜಿಲ್ಯಾಂಡ್ ಕ್ರಿಕೆಟ್ ತಂಡದ ನಾಯಕ. ಪ್ರಸ್ತುತ ಯುಗದ ಒರ್ವ ಶ್ರೇಷ್ಠ ಬ್ಯಾಟ್ಸ್ಮನ್ ಎಂದು ಕರೆಯಲ್ಪಡುವ ವಿಲಿಯಂಸನ್, ಬಲಗೈ ಬ್ಯಾಟ್ಸ್ಮನ್ ಮತ್ತು ಸಾಂದರ್ಭಿಕ ಆಫ್ ಸ್ಪಿನ್ ಬೌಲರ್. ಡಿಸೆಂಬರ್ 20,2016 ರಂದು  ಇವರು ಟೆಸ್ಟ್ ಕ್ರಿಕೆಟ್ನಲ್ಲಿ 4ನೆಯ ಶ್ರೇಯಾಂಕಿತ ಬ್ಯಾಟ್ಸ್ಮನ್ ಆಗಿದ್ದರು. ನ್ಯೂಜಿಲೆಂಡ್ ದೇಶೀಯ ಕ್ರಿಕೆಟ್ ನಲ್ಲಿ ನಾರ್ತನ್ ಡಿಸ್ಟ್ರಿಕ್ಸ ಪರ ಮತ್ತು ಐಪಿಎಲ್ ನಲ್ಲಿ ಸನ್ರೈಸರ್ಸ ಹೈದರಾಬಾದ್, ಇಂಗ್ಲಿಷ್ ದೇಶೀಯ ಕ್ರಿಕೆಟ್ ನಲ್ಲಿ ಗ್ಲೌಸೆಸ್ಟರ್ಷೈರ್ ಮತ್ತು ಯಾರ್ಕ್ಷೈರ್ ಪರ ಆಡುತ್ತಾರೆ. 

## ಉಲ್ಲೇಖಗಳು 
ವರ್ಗ:CS1 errors: dates
ಬಲೂಚಿಸ್ತಾನ್, ಪಾಕಿಸ್ತಾನ್

**ಬಲೂಚಿಸ್ತಾನ್**  (ಪಾಶ್ತೋ: ಬಲೂಚಿ, بلوچِستان, ,),ಇದು ಪಾಕಿಸ್ತಾನದ ನಾಲ್ಕು ಪ್ರಾಂತ್ಯಗಳಲ್ಲಿ ಒಂದಾಗಿದೆ. ವಿಸ್ತೀರ್ಣದಲ್ಲಿ ಇದು ಅತಿದೊಡ್ಡ ಪ್ರಾಂತ್ಯವಾಗಿದ್ದು, ದೇಶದ ನೈರುತ್ಯ ಭಾಗದಲ್ಲಿ ಇದೆ. ಹಾಗೂ ಕಡಿಮೆ ಜನಸಂಖ್ಯೆ ಹೊಂದಿದೆ. ಇದರ ಪ್ರಾಂತೀಯ ರಾಜಧಾನಿ ಮತ್ತು ದೊಡ್ಡ ನಗರ ಕ್ವೆಟ್ಟಾ. ಈಶಾನ್ಯದಲ್ಲಿ ಪಂಜಾಬ್ ಮತ್ತು ಖೈಬರ್ ಪಖ್ತುನ್ಖ್ವಾ, ಪೂರ್ವ ಮತ್ತು ಆಗ್ನೇಯದಲ್ಲಿ ಸಿಂಧ್, ದಕ್ಷಿಣಕ್ಕೆ ಅರೇಬಿಯನ್ ಸಮುದ್ರ, ಪಶ್ಚಿಮಕ್ಕೆ ಇರಾನ್ ಮತ್ತು ವಾಯುವ್ಯ ಮತ್ತು ಉತ್ತರದಲ್ಲಿ ಅಫ್ಘಾನಿಸ್ತಾನ ಗಡಿಗಳನ್ನು ಹೊಂದಿದೆ.

ಪ್ರಾಂತ್ಯದ ಪ್ರಮುಖ ಜನಾಂಗೀಯ ಗುಂಪುಗಳಾದ ಬಲೂಚ್ ಜನರು ಮತ್ತು ಪಶ್ತೂನ್ಗಳು ಒಟ್ಟು ಜನಸಂಖ್ಯೆಯಲ್ಲಿ ಕ್ರಮವಾಗಿ ೪೬% ಮತ್ತು ೪೨% ರಷ್ಟು ಇರುವರು ಎಂದು ೨0೧೧ ಜನಗಣತಿಯಲ್ಲಿ ತಿಳಿದುಬಂದಿದೆ. ಉಳಿದ 12% ರಷ್ಟು ಸಣ್ಣ ಸಮುದಾಯಗಳಾದ ಬ್ರಾಹುಯಿಸ್, ಹಜಾರಸ್ ಮತ್ತು ಇತರ ವಸಾಹತುಗಾರರಾದ ಸಿಂಧಿಗಳು, ಪಂಜಾಬಿಗಳು, ಉಜ್ಬೆಕ್ಸ್ ಮತ್ತು ತುರ್ಕಮೆನ್‌ಗಳನ್ನು ಒಳಗೊಂಡಿದೆ. "ಬಲೂಚಿಸ್ತಾನ್" ಎಂಬ ಹೆಸರಿನ ಅರ್ಥ "ಬಲೂಚ್ನ ಭೂಮಿ". ಪ್ರಾಂತ್ಯವು ಹೆಚ್ಚಾಗಿ ಅಭಿವೃದ್ಧಿಯಾಗಿಲ್ಲ ಮತ್ತು ಅದರ ಪ್ರಾಂತೀಯ ಆರ್ಥಿಕತೆಯು ನೈಸರ್ಗಿಕ ಸಂಪನ್ಮೂಲಗಳಿಂದ ಪ್ರಾಬಲ್ಯ ಹೊಂದಿದೆ, ವಿಶೇಷವಾಗಿ ಅದರ ನೈಸರ್ಗಿಕ ಅನಿಲ ಕ್ಷೇತ್ರಗಳು, ಮಧ್ಯಮದಿಂದ ದೀರ್ಘಾವಧಿಯವರೆಗೆ ಪಾಕಿಸ್ತಾನದ ಬೇಡಿಕೆಗಳನ್ನು ಪೂರೈಸಲು ಸಾಕಷ್ಟು ಸಾಮರ್ಥ್ಯವನ್ನು ಹೊಂದಿವೆ ಎಂದು ಅಂದಾಜಿಸಲಾಗಿದೆ. ಕ್ವೆಟ್ಟಾವನ್ನು ಹೊರತುಪಡಿಸಿ, ಈ ಪ್ರಾಂತ್ಯದ ಎರಡನೇ ಅತಿದೊಡ್ಡ ನಗರ ದಕ್ಷಿಣದಲ್ಲಿ ಟರ್ಬತ್ ಆಗಿದ್ದರೆ, ಆರ್ಥಿಕ ಪ್ರಾಮುಖ್ಯತೆಯ ಮತ್ತೊಂದು ಪ್ರದೇಶವೆಂದರೆ ಅರೇಬಿಯನ್ ಸಮುದ್ರದ ಗ್ವಾದರ್ ಬಂದರು.

## Notes 
* ಬಲೂಚಿಸ್ತಾನ್ ಪ್ರದೇಶ - ಇದು ಇದು ಪಾಕಿಸ್ತಾನದ ಪ್ರಾಂತ್ಯದ ಬಲೂಚಿಸ್ತಾನ್, ಇರಾನಿನ ಪ್ರಾಂತ್ಯದ ಸಿಸ್ತಾನ್ ಮತ್ತು ಬಲೂಚೆಸ್ತಾನ್ ಮತ್ತು ನಿಮ್ರೂಜ್, ಹೆಲ್ಮಂಡ್ ಮತ್ತು ಕಂದಹಾರ್ ಪ್ರಾಂತ್ಯಗಳನ್ನು ಒಳಗೊಂಡಂತೆ ಅಫ್ಘಾನಿಸ್ತಾನದ ದಕ್ಷಿಣ ಪ್ರದೇಶಗಳನ್ನು ಒಳಗೊಂಡಿದೆ.

## ಉಲ್ಲೇಖಗಳು
ಮಾಸ್ತಿ ಗುಡಿ (ಚಲನಚಿತ್ರ)

***ಮಾಸ್ತಿ ಗುಡಿ‌ *** ನಾಗಶೇಖರ್ ನಿರ್ದೇಶನದ ಕನ್ನಡ ಭಾಷೆಯ ಭಾರತೀಯ ಆಕ್ಷನ್ ಚಿತ್ರ , ದುನಿಯಾ ವಿಜಯ್ ನಟಿಸಿ ಚಿತ್ರಕಥೆಯನ್ನು ಸಹ ಬರೆದಿದ್ದಾರೆ, ಅಮೂಲ್ಯ ಮತ್ತು ಕೃತಿ ಖರಬಂಧ ಪ್ರಮುಖ ಪಾತ್ರಗಳಲ್ಲಿ ಅಭಿನಯಿಸಿದ್ದಾರೆ.

## ತಾರಾಗಣ 
* ಮಾಸ್ತಿ ಪಾತ್ರದಲ್ಲಿ ದುನಿಯಾ ವಿಜಯ್
* ಕೃತಿ ಖರಬಂಧ
* ಅಮೂಲ್ಯ
* ಬಿ. ಜಯಶ್ರೀ
* ಶ್ರೀನಿವಾಸ ಮೂರ್ತಿ
* ಎಚ್.ಜಿ. ದತ್ತಾತ್ರೇಯ
* ಶೋಭರಾಜ್
* ದೇವರಾಜ್
* ರಾಘವ ಉದಯ್
* ಅನಿಲ್ ಕುಮಾರ್
* ಸುಹಾಸಿನಿ ಮಣಿರತ್ನಂ

## ಉಲ್ಲೇಖಗಳು 
ವರ್ಗ:CS1 errors: dates
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೭ ಕನ್ನಡಚಿತ್ರಗಳು
ಅಕೋಲಾ ಜಿಲ್ಲೆ

**ಅಕೋಲಾ** ಭಾರತದ  ಮಹಾರಾಷ್ಟ್ರ ರಾಜ್ಯದ ಒಂದು ಜಿಲ್ಲೆಯಾಗಿದೆ. ಅಕೋಲಾ ನಗರವು ಜಿಲ್ಲಾ ಕೇಂದ್ರವಾಗಿದೆ. ಅಕೋಲಾ ಜಿಲ್ಲೆಯು ಅಮ್ರಾವತಿ ವಿಭಾಗದ ಕೇಂದ್ರ ಭಾಗವಾಗಿದೆ, ಅದು ಹಿಂದಿನ ಬ್ರಿಟಿಷ್ ರಾಜ್ಯದ  ಪ್ರಾಂತ್ಯವಾಗಿತ್ತು. ಜಿಲ್ಲೆಯ ಪ್ರದೇಶವು 5,431 ಚದರ ಕಿ.ಮೀ. ಇದು ಉತ್ತರದಲ್ಲಿ ಅಮರಾವತಿ ಜಿಲ್ಲೆಯಿಂದ ಸುತ್ತುವರೆದಿದೆ. 
## ಕೋಟೆಗಳು
ಅಕೋಲಾ ಜಿಲ್ಲೆಯ ವಿಝ್ನಲ್ಲಿ ಅನೇಕ ಹಳೆಯ ಕೋಟೆಗಳು ನೆಲೆಗೊಂಡಿವೆ.
*ನರ್ನಾಲಾ ಕೋಟೆ
*ಅಕೋಲಾ ಕೋಟೆ
*ಬಾಲಪುರ್ ಕೋಟೆ
## ಜನ ಸಂಖ್ಯೆ 
೨೦೧೧ ರ ಜನಗಣತಿಯ ಪ್ರಕಾರ  ಅಕೋಲಾ ಜಿಲ್ಲೆಯ ಪ್ರಕಾರ 1,818,617 ಜನಸಂಖ್ಯೆಯನ್ನು ಹೊಂದಿದೆ.
## ತಾಲ್ಲೂಕುಗಳು 
*ಟೆಲ್ಹರಾ 
*ಅಕೋಟ್ 
*ಬಾಲಪುರ್ 
*ಅಕೋಲಾ 
*ಮುರ್ತಿಜಾಪುರ 
*ಪತೂರ್ 
*ಬಾರ್ಶಿತಾಕ್ಲಿ 
## ಆರ್ಥಿಕತೆ 
ಕಾಟನ್ ಮತ್ತು ಜವಾರ್ ಜಿಲ್ಲೆಯಲ್ಲಿ ಬೆಳೆಯುವ  ಪ್ರಮುಖ ಬೆಳೆಗಳಾಗಿವೆ. ತೈಲ ಮತ್ತು ದಳದ ಗಿರಣಿಗಳು ಸಹ ಇವೆ. ಆರ್ಥಿಕತೆಯು ಹೆಚ್ಚಾಗಿ ಕೃಷಿ ಆಧಾರಿತವಾಗಿದೆ. ಈ ಪ್ರದೇಶದಲ್ಲಿ, ಸೋಯಾಬೀನ್ ಬೆಳೆ ಪ್ರಮುಖ ಬೆಳೆಯಾಗಿದ್ದು, ಪ್ರಮುಖ ಸೋಯಾಬೀನ್ ಸಸ್ಯಗಳು ಈ ಪ್ರದೇಶದಲ್ಲಿ ಬಂದಿವೆ.
## ಸಾರಿಗೆ 
ಮಧ್ಯ ರೈಲ್ವೇಯ ಭುಸಾವಲ್ ರೈಲ್ವೆ ವಿಭಾಗದ ಭುಸಾವಲ್-ಬದ್ನೇರಾ ವಿಭಾಗದಲ್ಲಿ ಅಕೋಲಾ ಜಂಕ್ಷನ್ನಲ್ಲಿ ಬರುತ್ತದೆ.
## ನದಿಗಳು
ಪೂರ್ಣ ನದಿ, ಆಸ್ ನದಿ, ಶಹನೂರ್  ನದಿ,  ವಾನ್ ನದಿಗಳು ಹರಿಯುತ್ತವೆ.
## ಉಲ್ಲೇಖಗಳು
ವರ್ಗ:ಮಹಾರಾಷ್ಟ್ರದ ಜಿಲ್ಲೆಗಳು
ಜೇನ್ ಬೌಡ್ಲರ್

**ಜೇನ್ ಬೌಡ್ಲರ್** (೧೭೪೩-೧೭೮೪) ಇವರು ಇಂಗ್ಲಿಷ್ ಕವಯಿತ್ರಿ ಹಾಗೂ ಪ್ರಬಂಧಗಾರ್ತಿ. ಜೇನ್ ಬೌಡ್ಲರ್‌ರವರ ಮರಣದ ನಂತರ ಅವರ ಕೆಲಸವು  
ಹೆಚ್ಚಿನ ಜನಪ್ರಿಯತೆಯನ್ನು ಗಳಿಸಿತು.

## ಜೀವನ ಚರಿತ್ರೆ
ಜೇನ್ ಬೌಡ್ಲರ್‌ರವರು ಫೆಬ್ರವರಿ ೧೪, ೧೭೪೩ ರಂದು ಜನಿಸಿದರು. ಇವರ ತಂದೆ ಸೋಮರ್ಸೆಟ್‌ ಥಾಮಸ್ ಬೌಡ್ಲರ್ (೧೭೦೬–೧೭೮೫) ಮತ್ತು ತಾಯಿ ಎಲಿಜಬೆತ್ ಸ್ಟುವರ್ಟ್ ಬೌಡ್ಲರ್ (ಮರಣ ೧೭೯೭) ಇವರು ಧಾರ್ಮಿಕ ಬರಹಗಾರ್ತಿಯಾಗಿದ್ದರು. ಜೇನ್ ಬೌಡ್ಲರ್‌ರವರು ಧಾರ್ಮಿಕ ಕರಪತ್ರಕಾರರಾದ *ಜಾನ್ ಬೌಡ್ಲರ್ ದಿ ಎಲ್ಡರ್* (೧೭೪೬–೧೮೨೩) ಮತ್ತು ಥಾಮಸ್ ಬೌಡ್ಲರ್ (೧೭೫೪–೧೮೨೫) ಅವರ ಸಹೋದರಿಯಾಗಿದ್ದರು. ಅವರು ಷೇಕ್ಸ್ಪಿಯರ್‌ನ ಪ್ರಾಯೋಗಿಕ ಆವೃತ್ತಿಗಳ ಪ್ರಕಟಣೆಯ ಮೂಲಕ ನೆನಪಿಸಿಕೊಳ್ಳಲ್ಪಡುತ್ತಾರೆ. ಇದನ್ನು ಹೆಚ್ಚಾಗಿ ಅವರ ಸಹೋದರಿಯಾದ ಹ್ಯಾರಿಯೆಟ್‌ರವರು ಸಂಪಾದಿಸಿದ್ದಾರೆ. 

ಕುಟುಂಬದ ಸಾಹಿತ್ಯೇತರ ಸದಸ್ಯೆಯಾದ ಫ್ರಾನ್ಸಿಸ್‌ರವರು (ಜನನ ೧೭೪೭)  ಅಸಾಂಪ್ರದಾಯಿಕವಾದ "ಮಿಸ್ ಬೌಡ್ಲರ್" ಆಗಿದ್ದರು.  ೨೦ ವರ್ಷದ ಫ್ರಾನ್ಸಿಸ್ ಬರ್ನಿಯಚರು ೧೭೭೩ ರಲ್ಲಿ, ಡೆವೊನ್‌ನ ಟೀಗ್ಮೌತ್‌ಗೆ ಸುದೀರ್ಘ ಭೇಟಿ ನೀಡುವ ಮೂಲಕ ಡೈರಿಯಲ್ಲಿ ಕಾಣಿಸಿಕೊಂಡಿದ್ದಾರೆ. 

## ವೃತ್ತಿ ಜೀವನ ಮತ್ತು ಸಾಧನೆಗಳು
ಬೌಡ್ಲರ್ ಅವರ ಕೃತಿಗಳ ಆಯ್ದ ಭಾಗವನ್ನು ಸ್ಥಳೀಯ ಆಸ್ಪತ್ರೆಯ ಅನುಕೂಲಕ್ಕಾಗಿ ೧೭೮೬ ರಲ್ಲಿ ಬಾತ್‌ನಲ್ಲಿ ಪ್ರಕಟಿಸಲಾಯಿತು. ಇತ್ತೀಚೆಗೆ ನಿಧನರಾದ ಮಹಿಳೆಯಿಂದ ಕವಿತೆಗಳು ಮತ್ತು ಪ್ರಬಂಧಗಳು ಎಂಬ ಶೀರ್ಷಿಕೆಯಡಿಯಲ್ಲಿ, ದಿ ಡಿಕ್ಷನರಿ ಆಫ್ ನ್ಯಾಷನಲ್ ಬಯೋಗ್ರಫಿ ಹೀಗೆ ಹೇಳುತ್ತದೆ: "ಪದ್ಯವು ತುಂಬಾ ಕಳಪೆಯಾಗಿದೆ ಮತ್ತು ಗದ್ಯವು ಯಾವುದೇ ಗಮನಾರ್ಹವಾದ ಸ್ವಂತಿಕೆಯಿಲ್ಲದೆ, ಸಂವೇದನೆ, ಸಭ್ಯತೆ, ಚಾಣಾಕ್ಷತನ ಮತ್ತು ಧರ್ಮದ ಸಂತೋಷಗಳಂತಹ ವಿಷಯಗಳನ್ನು ಪರಿಗಣಿಸುತ್ತದೆ". ಅದೇನೇ ಇದ್ದರೂ, ಈ ಸಂಪುಟವು ಅಸಾಧಾರಣವಾಗಿ ಜನಪ್ರಿಯವಾಯಿತು. ೧೭೮೭ ಮತ್ತು ೧೮೩೦ ರ ನಡುವೆ ೧೬ ಆವೃತ್ತಿಗಳನ್ನು (ಶೀರ್ಷಿಕೆ ಪುಟದಲ್ಲಿ ಲೇಖಕರ ಹೆಸರನ್ನು ಹೊಂದಿರುವ) ಬಾತ್ ನಲ್ಲಿ ಪ್ರಕಟಿಸಲಾಯಿತು. ಇತರ ಆವೃತ್ತಿಗಳು ಡಬ್ಲಿನ್, ಲಂಡನ್ ಮತ್ತು ನ್ಯೂಯಾರ್ಕ್‌ನಲ್ಲಿ ಕಾಣಿಸಿಕೊಂಡವು. ಅಲ್ಲಿ ಮೊದಲ ಅಮೇರಿಕನ್ ಆವೃತ್ತಿ (೧೦ ನೇ ಬಾತ್ ಆವೃತ್ತಿಯಿಂದ) ೧೮೧೧ ರಲ್ಲಿ ಕಾಣಿಸಿಕೊಂಡಿತು. ಈ ಹಿಂದೆ ಮುದ್ರಿಸಲ್ಪಡದ ಬೌಡ್ಲರ್‌ರವರ ಕೆಲವು ತುಣುಕುಗಳು ಥಾಮಸ್ ಬೌಡ್ಲರ್‌ನ ಮೆಮೊರಿ ಆಫ್ ಜಾನ್ ಬೌಡ್ಲರ್, ೧೮೨೪ ರಲ್ಲಿ ಕಂಡುಬರುತ್ತವೆ. 

## ಮರಣಾನಂತರದ ಯಶಸ್ಸು
ಸುಮಾರು ೧೭೭೭ ರಲ್ಲಿ, ನಾಲ್ಕು ವರ್ಷಗಳ ಕಾಲ ಧ್ವನಿಯನ್ನು ಕಳೆದುಕೊಂಡಾಗ ಜೇನ್ ಬೌಡ್ಲರ್‌ರವರು ಬರವಣಿಗೆಯನ್ನು ಪ್ರಾರಂಭಿಸಿದರು. ೧೭೫೯ ರಲ್ಲಿ ಸಿಡುಬು ಸೋಂಕಿಗೆ ಒಳಗಾದಾಗಿನಿಂದ ಅವರು ಮಧ್ಯಂತರ ಅನಾರೋಗ್ಯದಿಂದ ಬಳಲುತ್ತಿದ್ದರು. ೧೭೮೪ ರಲ್ಲಿ, ಬಾತ್ ಬಳಿಯ ಆಶ್ಲೆಯಲ್ಲಿ ನಿಧನರಾದರು ಮತ್ತು ಲಂಡನ್‌ನ ಕುಟುಂಬದ ಕೋಣೆಯಲ್ಲಿ ಸಮಾಧಿ ಮಾಡಲಾಯಿತು.

ಜೇನ್ ಬೌಡ್ಲರ್‌ರವರ ಕವನಗಳು ಮತ್ತು ಪ್ರಬಂಧಗಳು ೧೭೮೬ ರಲ್ಲಿ ಅವರ ಕುಟುಂಬವು ದಾನಕ್ಕಾಗಿ ಪ್ರಕಟಿಸಿತು ಮತ್ತು ೧೮೩೦ ರವರೆಗೆ ೧೬ ಬಾರಿ ಮರುಮುದ್ರಣಗೊಂಡಿತು.  ಅವರ ತಾಯಿಯ ಇಚ್ಛೆಗೆ ಅನುಗುಣವಾಗಿ ೧೭೯೭ ರಲ್ಲಿ ವಿಶೇಷ ಆವೃತ್ತಿಯನ್ನು ಮುದ್ರಿಸಲಾಯಿತು ಮತ್ತು ಅವರ ಸ್ನೇಹಿತರಿಗೆ ವಿತರಿಸಲಾಯಿತು. ಪುಸ್ತಕದ ಅನೇಕ ವಕೀಲರಲ್ಲಿ ರಾಣಿ ಷಾರ್ಲೆಟ್ ಕೂಡ ಒಬ್ಬರಾಗಿದ್ದರು. ಅವರು ಅದನ್ನು ಮೂರು ಬಾರಿ ಓದಿದರು. ಜೇನ್‌ರವರ ಮತ್ತಷ್ಟು ಪ್ರಕಟಿಸದ ತುಣುಕುಗಳು ಅವರ ಕುಟುಂಬದ ಸ್ಮರಣೆಯಲ್ಲಿ ಕಾಣಿಸಿಕೊಂಡವು. 

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಕವಯಿತ್ರಿ
೧೨ ಗಂಟೆಗಳ ಗಡಿಯಾರ

**೧೨ ಗಂಟೆಗಳ ಗಡಿಯಾರ** ಸಮಯದ ಒಂದು ಒಪ್ಪಂದ. ಇದರಲ್ಲಿ ದಿನದ ೨೪ ಗಂಟೆಗಳನ್ನು ಎರಡು ಕಾಲಾವಧಿಗಳಲ್ಲಿ ವಿಭಜಿಸಲಾಗುತ್ತದೆ: **ಪೂರ್ವಾಹ್ನ** (ಅಂದರೆ *ನಡುಹಗಲಿನ ಮೊದಲು*) ಮತ್ತು **ಅಪರಾಹ್ನ** (ಅಂದರೆ *ನಡುಹಗಲಿನ ನಂತರ*). ಪ್ರತಿ ಕಾಲಾವಧಿಯು ಸಂಖ್ಯೆಯಿಂದ ಗುರುತಿಸಲ್ಪಟ್ಟ ೧೨ ಗಂಟೆಗಳನ್ನು ಹೊಂದಿರುತ್ತದೆ: (ಶೂನ್ಯವಾಗಿ ಕಾರ್ಯನಿರ್ವಹಿಸುವ) *12*, *1, 2, 3, 4, 5, 6, 7, 8, 9, 10,* ಮತ್ತು *11*. ೨೪ ಗಂಟೆಗಳ ದೈನಿಕ ಆವರ್ತ ಮಧ್ಯರಾತ್ರಿ ೧೨ ಕ್ಕೆ ಶುರುವಾಗುತ್ತದೆ (೧೨ ಪೂರ್ವಾಹ್ನ ಎಂದು ಸೂಚಿಸಲಾಗುತ್ತದೆ), ನಡುಹಗಲು ೧೨ ರ ಮೂಲಕ ಹಾದುಹೋಗಿ (೧೨ ಅಪರಾಹ್ನ ಎಂದು ಸೂಚಿಸಲಾಗುತ್ತದೆ), ಮತ್ತು ದಿನದ ಕೊನೆಯ ಮಧ್ಯರಾತ್ರಿವರೆಗೆ ಮುಂದುವರಿಯುತ್ತದೆ. ೧೨ ಗಂಟೆಗಳ ಗಡಿಯಾರವನ್ನು ಕ್ರಿ.ಪೂ. ಎರಡನೇ ಸಹಸ್ರಮಾನದ ಮಧ್ಯದಿಂದ ಕ್ರಿ.ಶ. ೧೬ನೇ ಶತಮಾನದವರೆಗಿನ ಕಾಲಾನಂತರದಲ್ಲಿ ಅಭಿವೃದ್ಧಿಪಡಿಸಲಾಯಿತು.

೧೨ ಗಂಟೆಗಳ ಗಡಿಯಾರವನ್ನು ಮೆಸೊಪೊಟೇಮಿಯಾ ಮತ್ತು ಪ್ರಾಚೀನ ಈಜಿಪ್ಟ್‌ನಷ್ಟು ಹಿಂದೆ ಗುರುತಿಸಬಹುದು. ಹಗಲಿನ ಸಮಯದ ಬಳಕೆಗೆ ಈಜಿಪ್ಟಿಯನ್ ನೆರಳು ಗಡಿಯಾರ ಮತ್ತು ರಾತ್ರಿ ಸಮಯದ ಬಳಕೆಗೆ ಈಜಿಪ್ಟಿಯನ್ ಜಲಗಡಿಯಾರ ಎರಡನ್ನೂ ಫ಼್ಯಾರೊ ಅಮೆನ್‍ಹೊಟೆಪ್‍ನ ಗೋರಿಯಲ್ಲಿ ಕಂಡುಹಿಡಿಯಲಾಯಿತು. ಕ್ರಿ.ಶ. ೧೫೦೦ ರ ಕಾಲಮಾನದ ಈ ಗಡಿಯಾರಗಳು ತಮ್ಮ ಬಳಕೆಯ ಆಯಾ ಸಮಯಗಳನ್ನು ೧೨ ಗಂಟೆಗಳಾಗಿ ವಿಭಜಿಸಿದವು.

ರೋಮನ್ನರೂ ೧೨ ಗಂಟೆಗಳ ಗಡಿಯಾರವನ್ನು ಬಳಸುತ್ತಿದ್ದರು: ಹಗಲ ಬೆಳಕನ್ನು ೧೨ ಸಮಾನ ಗಂಟೆಗಳಾಗಿ (ಹಾಗಾಗಿ ಗಂಟೆಗಳು ವರ್ಷದಾದ್ಯಂತ ಬದಲಾಗುವ ಕಾಲಾವಧಿಯನ್ನು ಹೊಂದಿರುತ್ತಿದ್ದವು) ವಿಭಜಿಸಲಾಗಿತ್ತು ಮತ್ತು ರಾತ್ರಿಯನ್ನು ನಾಲ್ಕು ಪಹರೆಗಳಾಗಿ ವಿಭಜಿಸಲಾಗಿತ್ತು.

ಇಂದಿನ ಬಹುತೇಕ ಸಾದೃಶ್ಯಕ ಗಡಿಯಾರಗಳು ಮತ್ತು ಕೈಗಡಿಯಾರಗಳು ೧೨ ಗಂಟೆಗಳ ಸೂಚೀಫಲಕವನ್ನು ಬಳಸುತ್ತವೆ. ಇದರ ಮೇಲೆ ಗಿಡ್ಡನೆಯ ಗಂಟೆ ಮುಳ್ಳು ಪ್ರತಿ ೧೨ ಗಂಟೆಗಳಿಗೊಮ್ಮೆ ಮತ್ತು ಒಂದು ದಿನದಲ್ಲಿ ಎರಡು ಬಾರಿ ತಿರುಗುತ್ತದೆ. ಕೆಲವು ಸಾದೃಶ್ಯಕ ಗಡಿಯಾರದ ಸೂಚೀಫಲಕಗಳು ಸಾಮಾನ್ಯ ೧ ರಿಂದ ೧೨ ರ ವರೆಗಿನ ಸಂಖ್ಯಾ ಗುರುತಿನ ವರ್ತುಲದ ಜೊತೆಗೆ ಸಂಖ್ಯೆಗಳ ಒಂದು ಒಳಗಿನ ವರ್ತುಲವನ್ನು ಹೊಂದಿರುತ್ತವೆ. ಸಂಖ್ಯೆ ೧೨ ನ್ನು ೦೦ ಅಥವಾ ೨೪ ರೊಂದಿಗೆ ಜೊತೆಗೂಡಿಸಲಾಗಿರುತ್ತದೆ, ಅದೇ ೧ ರಿಂದ ೧೧ ರ ವರೆಗಿನ ಸಂಖ್ಯೆಗಳನ್ನು ಅನುಕ್ರಮವಾಗಿ ೧೩ ರಿಂದ ೨೩ ರ ವರೆಗಿನ ಸಂಖ್ಯೆಗಳೊಂದಿಗೆ ಜೊತೆಗೂಡಿಸಲಾಗಿರುತ್ತದೆ. ಈ ಬಗೆಯ ೧೨ ಗಂಟೆಗಳ ಗಡಿಯಾರವನ್ನು ೨೪ ಗಂಟೆಗಳ ಗಡಿಯಾರ ಇಷ್ಟಪಡುವ ದೇಶಗಳಲ್ಲಿ ಕಾಣಬಹುದು.

## ಉಲ್ಲೇಖಗಳು
ವರ್ಗ:ಸಮಯ ಮಾಪನ ವ್ಯವಸ್ಥೆಗಳು
ಲಿಲಿಯನ್ ಹೆಲೆನ್ ಬೋವ್ಸ್ ಲಿಯಾನ್

**ಲಿಲಿಯನ್ ಹೆಲೆನ್ ಬೋವ್ಸ್ ಲಿಯಾನ್** (೨೩ ಡಿಸೆಂಬರ್ ೧೮೯೫ &ndash; ೨೫ ಜುಲೈ ೧೯೪೯) ಒಬ್ಬ ಬ್ರಿಟಿಷ್ ಕವಿ.

## ಜೀವನಚರಿತ್ರೆ
ಅವಳು ೧೮೪೫ ಡಿಸೆಂಬರ್ ೨೩ ರಂದು ನಾರ್ಥಂಬರ್‌ಲ್ಯಾಂಡ್‌ನ ರಿಡ್ಲಿ ಹಾಲ್‌ನಲ್ಲಿ ಜನಿಸಿದರು. ಅವಳು 13ನೇ ಅಂಶದ ಎರ್ಳ್ ಆಫ್ ಸ್ಟ್ರಾತ್‌ಮೋರ್ ಮತ್ತು ಕಿಂಗ್‌ಹೋನ್ ಅವರ ಮಗ, ಗೌರವಾನ್ವಿತ ಫ್ರಾನ್ಸಿಸ್ ಬೋವ್ಸ್-ಲಯನ್ ಅವರ ಚಿಕ್ಕ ಮಗಳು. ಅವಳ ತಾಯಿ ೨೫ನೇ ಅಂಶದ ಎರ್ಳ್ ಆಫ್ ಕ್ರಾಫರ್ಡ್ ಅವರ ಪುತ್ರಿ ಲೇಡಿ ಆನ್ ಲಿಂಡ್ಸೇ ಆಗಿದ್ದರು  ಲಿಲಿಯನ್ ಎಲಿಜಬೆತ್ ಬೋಸ್-ಲಯಾನ್‌ನ ಪ್ರಥಮ ಗಾತ್ರದ ಮುಲೆ ಸಹೋದರಿ ಆಗಿದ್ದಳು, ಇದು ನಂತರ ಕ್ವೀನ್ ಎಲಿಜಬೆತ್ ದಿ ಕ್ವೀನ್ ಮದರ್‌ ಎಂದು ಪರಿಗಣಿಸಲಾಯಿತು.

ಪ್ರಥಮ ವಿಶ್ವಯುದ್ಧದ ಸಮಯದಲ್ಲಿ, ಬೋಸ್ ಲಯಾನ್ ಗ್ಲಾಮಿಸ್ ಕ್ಯಾಸ್ಲಿನಲ್ಲಿ ಸಹಾಯಮಾಡಿದರು (ಅದು ಅವಳ ಅಜ್ಜಿ ಹೊಂದಿದ್ದದ್ದು), ಇದು ಸೈನಿಕರಿಗಾಗಿ ನಿಲ್ಲಿಸಲು ಒಂದು ಸೌಲಭ್ಯವಾಯಿತು. ಅವಳ ಸಹೋದರ ಚಾರ್ಲ್ಸ್ ಬೋಸ್ ಲಯಾನ್ ೨೩ ಅಕ್ಟೋಬರ್ ೧೯೧೪ ರಂದು ಯುದ್ಧದಲ್ಲಿ ಸಾವನ್ನಪ್ಪಿದನು, ಇದು ಅವಳ ಕಾವ್ಯವಾದ "ಬ್ಯಾಟಲ್ಫೀಲ್ಡ್" ಎಂಬ ಹೆಸರಿನ ಕವನವನ್ನು ಉಲ್ಲೇಖಿಸುತ್ತವೆ ಮತ್ತು ಇದು ಬ್ರೈಟ್ ಫೆಥರ್ ಫೇಡಿಂಗ್‌ನಲ್ಲಿ ಮುದ್ರಿತವಾಗಿದೆ.

ಮಹಾ ಯುದ್ಧದ ನಂತರ, ಬೋಸ್ ಲಯಾನ್ ಕೆಲವು ಕಾಲ ಆಕ್ಸಫರ್ಡ್ ವಿಶ್ವವಿದ್ಯಾಲಯದಲ್ಲಿ ಅಧ್ಯಯನ ಮಾಡಿದರು ಮತ್ತು ನಂತರ ಲಂಡನ್‌ಗೆ ಸ್ಥಳಾಂತರಿಸಿದರು. ಅವರು ಸ್ವಾಯತ್ತವಾಗಿ ಶ್ರೀಮಂತರಾಗಿದ್ದರು. ೧೯೨೯ ರಲ್ಲಿ, ಅವರು ಬರಹಗಾರ ವಿಲ್ಲಿಯಮ್ ಪ್ಲೋಮರ್ ಮತ್ತು ಅವರು ಲಾರೆನ್ಸ್ ವಾನ್ ಡರ್ ಪೋಸ್ಟ್‌ನೊಂದಿಗೆ ಭೇಟಿಯಾಗಿ ಗುರುತಿದರು. ಸಿಬಿ‌ಇ ಮತ್ತು ಅವರ ಮೂಲಕ ಲಾರೆನ್ಸ್ ವಾನ್ ಡರ್ ಪೋಸ್ಟ್. ಅವರು ಎರಡು ಕಾದಂಬರಿಗಳನ್ನು ಪ್ರಕಟಿಸಿದರು: ದ ಬುರೀಡ್ ಸ್ಟ್ರೀಮ್ (೧೯೨೯) ಮತ್ತು ಅಂಡರ್ ದ ಸ್ಪ್ರೆಡಿಂಗ್ ಟ್ರೀ (೧೯೩೧), ಆದರೆ ಆಮೇಲೆ ಕಾವ್ಯದ ಮೇಲೆ ಗಮನ ಹರಿಸಿದರು. ಬೋಸ್ ಲಯಾನ್ ಥಾನಥನ್ ಕೇಪ್ ಜೊತೆ ಆರು ವೈಯಕ್ತಿಕ ಸಂಕಲನಗಳನ್ನು ಪ್ರಕಟಿಸಿದರು ಮತ್ತು ೧೯೪೮ ರಲ್ಲಿ ಕಲೆಕ್ಟೆಡ್ ಪೊಯಮ್ಸ್ ಅನ್ನು ಪ್ರಕಟಿಸಿದರು.

ಅವರ 'ಕಲೆಕ್ಟೆಡ್ ಪೊಯಮ್ಸ್' ಎಂಬ ಸಂಕಲನದಲ್ಲಿ ಸಿ. ಡೇ-ಲೂಯಿಸ್ ಒಂದು ಪರಿಚಯವನ್ನು ನೀಡಿದ್ದು, ಎಮಿಲಿ ಡಿಕಿನ್ಸನ್, ಹಾಪ್ಕಿನ್ಸ್, ಮತ್ತು ಕ್ರಿಸ್ಟಿನಾ ರೋಸೆಟ್ಟಿ ಅವರ ಪ್ರಭಾವವನ್ನು ಉಲ್ಲೇಖಿಸಿದ್ದಾರೆ.

ಅವರ ಕವಿತೆಗಳು ದ ಅಡೇಲ್ಫಿ, ಕಂಟ್ರಿ ಲೈಫ್, ಕಿಂಗ್ಡಮ್ ಕಮ್, ದ ಲಿಸನರ್, ದ ಲಂಡನ್ ಮೆರ್ಕುರಿ, ದ ಲಿರಿಕ್ (ಅಮೇರಿಕಾ), ದ ಒಬ್ಸರ್ವರ್, ಓರಿಯನ್, ಪಂಚ್, ದ ಸ್ಪೆಕ್ಟೇಟರ್, ಟೈಮ್ ಆಂಡ್ ಟೈಡ್, ಮತ್ತು 'ಪೊಯೆಟ್ರಿ' (ಅಮೇರಿಕಾ) ಸೇರಿದಂತೆ ಹಲವು ಪತ್ರಿಕೆಗಳು ಮತ್ತು ಸಂಕಲನಗಳಲ್ಲಿ ಪ್ರಕಟಗೊಂಡಿವೆ.

ದ್ವಿತೀಯ ವಿಶ್ವಯುದ್ಧದ ಸಮಯದಲ್ಲಿ, ಬೋಸ್ ಲಯಾನ್ ಲಂಡನ್‌ನ ಈಸ್ಟ್ ಎಂಡ್‌ಗೆ ಸ್ಥಳಾಂತರಿಸಿದರು, ಅಲ್ಲಿ ಅವರು ಟಿಲ್‌ಬರಿ ಡಾಕ್‌ಗಳ ಅಪಚಾರಿಕ ವಾಯು ದಾಳಿ ತಂಗುದಾಣವನ್ನು ಬಳಸಿಕೊಂಡು ಗಾಯಗೊಂಡವರ ಆರೈಕೆಯಲ್ಲಿ ಸಹಾಯ ಮಾಡಿದರು.

ಅವರಿಗೆ ಥ್ರೊಂಬೋಆಂಜಿಯಿಟಿಸ್ ಓಬ್ಲಿಟೆರಾನ್ಸ್ (ಬರ್ಗರ್ ರೋಗ) ಕಾರಣದಿಂದ ಹಲವು ಅಂಗಚ್ಛೇದನೆಗೊಳಗಾದರು, ಬೆರಳುಗಳು, ಒಂದು ಕಾಲು, ಅವಳ ಕೆಳಗಿನ ಕಾಲುಗಳು, ಮತ್ತು ನಂತರ ಬಿರುಕುಗಳ ಮೇಲೆ ಎರಡೂ ಕಾಲುಗಳನ್ನು ಕಳೆದುಕೊಂಡರು. ಅವರು ಕೆನ್ಸಿಂಗ್ಟನ್‌ನಲ್ಲಿ ತಮ್ಮ ಮನೆಗೆ ಹಿಂತಿರುಗಿ, ಥ್ರೊಂಬೋಆಂಜಿಯಿಟಿಸ್ ಓಬ್ಲಿಟೆರಾನ್ಸ್ ಅವಳ ಕೈಗಳನ್ನು ಪ್ರಭಾವಿತ ಮಾಡತೊಡಗಿದರೂ, ಕಾವ್ಯವನ್ನು ಬರೆಯುವುದನ್ನು ಮುಂದುವರಿಸಿದರು. ಈ ಕವನಗಳು, ಡರಂ ವಿಶ್ವವಿದ್ಯಾಲಯದ ವಿಲಿಯಮ್ ಪ್ಲೋಮರ್ ಅವರ ದಾಖಲೆಗಳಲ್ಲಿ ಪತ್ತೆಯಾದವು, ಮತ್ತು ಟ್ರಾಗಾರಾ ಪ್ರೆಸ್ ಮೂಲಕ 'ಅನ್‌ಕಲೆಕ್ಟೆಡ್ ಪೊಯಮ್ಸ್' ನಲ್ಲಿ ಪ್ರಕಟಿಸಲಾಯಿತು

ಅವರು ೨೫ ಜುಲೈ ೧೯೪೯ ರಂದು ನಿಧನರಾದರು.

## ಕೆಲಸ 
*ದಿ ಬುರೀಡ್ ಸ್ಟ್ರೀಮ್ (ಜೊನಾಥನ್ ಕೇಪ್, ೧೯೨೯) - ಕಾದಂಬರಿ
*ಅಂಡರ್ ದ ಸ್ಪ್ರೆಡಿಂಗ್ ಟ್ರೀ (ಜೊನಾಥನ್ ಕೇಪ್, ೧೯೩೧) - ಡಿ ಜೆ ಕೋಟ್ಮನ್ ಹೆಸರಿನಲ್ಲಿ ಕಾದಂಬರಿ
*ದಿ ವೈಟ್ ಹೇರ್ (ಜೊನಾಥನ್ ಕೇಪ್, ೧೯೩೪) - ಕವಿತೆಗಳು
*ಬ್ರೈಟ್ ಫೆಥರ್ ಫೇಡಿಂಗ್ (ಜೊನಾಥನ್ ಕೇಪ್, ೧೯೩೬) - ಕವಿತೆಗಳು
*ಟುಮಾರೋ ಇಸ್ ಎ ರಿವೀಲಿಂಗ್ (ಜೊನಾಥನ್ ಕೇಪ್, ೧೯೪೧) - ಕವಿತೆಗಳು
*ಈವ್ನಿಂಗ್ ಇನ್ ಸ್ಟೆಪ್ನಿ (ಜೊನಾಥನ್ ಕೇಪ್, ೧೯೪೩) - ಕವಿತೆಗಳು
*ಅ ರಫ್ ವಾಕ್ ಹೋಮ್ (ಜೊನಾಥನ್ ಕೇಪ್, ೧೯೪೬) - ಕವಿತೆಗಳು
*ಕಲೆಕ್ಟೆಡ್ ಪೊಯಮ್ಸ್ (ಜೊನಾಥನ್ ಕೇಪ್, ೧೯೪೮)
*ಅನ್‌ಕಲೆಕ್ಟೆಡ್ ಪೊಯಮ್ಸ್ (ಟ್ರಾಗಾರಾ ಪ್ರೆಸ್, ೧೯೮೧)

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಪಿಎಸ್ಎಲ್ವಿ–ಸಿ38 - ಕಾರ್ಟೊಸ್ಯಾಟ್ 2

## ಕಾರ್ಟೊಸ್ಯಾಟ್‌ 2
*ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆ (ಇಸ್ರೊ) ಕಾರ್ಟೊಸ್ಯಾಟ್‌ 2 ಸರಣಿಯ ಉಪಗ್ರಹವನ್ನು ಶುಕ್ರವಾರ ಉಡಾವಣೆ ಮಾಡಿದೆ. ಈ ಬಾರಿ ಭಾರತದ ಒಂದು ದೊಡ್ಡ ಮತ್ತು ಒಂದು ಸಣ್ಣ ಉಪಗ್ರಹಗಳ ಜತೆಗೆ 14 ದೇಶಗಳ 29 ಉಪಗ್ರಹಗಳನ್ನೂ ಇಸ್ರೊ ಕಕ್ಷೆಗೆ ಸೇರಿವೆ.
*ಅಮೆರಿಕ, ಬ್ರಿಟನ್‌, ಜರ್ಮನಿ, ಫ್ರಾನ್ಸ್‌ನಂತಹ ದೇಶಗಳ ಉಪಗ್ರಹಗಳೂ ಇದರಲ್ಲಿ ಇವೆ. ಇಸ್ರೊದ ವಾಣಿಜ್ಯ ವಿಭಾಗ ಅಂತರಿಕ್ಷ ಕಾರ್ಪೊರೇಷನ್‌ ಲಿ.  ವಿವಿಧ ದೇಶಗಳ ಜತೆಗೆ ಮಾಡಿಕೊಂಡಿರುವ ಒಪ್ಪಂದ ಪ್ರಕಾರ ವಿದೇಶಗಳ ಉಪಗ್ರಹಗಳನ್ನು ಕಕ್ಷೆಗೆ ಸೇರಿಸಲಾಗುತ್ತಿದೆ.

## ಹೆಚ್ಚಿನ ವಿವರ
*ಕಾರ್ಟೊಸ್ಯಾಟ್–2 ಮತ್ತು ಇತರ 30 ಸಣ್ಣ ಉಪಗ್ರಹಗಳನ್ನು ಹೊತ್ತಿದ್ದ ಪಿಎಸ್‌ಎಲ್‌ವಿ  ಸಿ–38, ಇಲ್ಲಿನ ಸತೀಶ್ ಧವನ್ ಬಾಹ್ಯಾಕಾಶ ಕೇಂದ್ರದಿಂದ ಬೆಳಿಗ್ಗೆ 9.29ಕ್ಕೆ  ಪಯಣ ಆರಂಭಿಸಿತು. ನಂತರದ 27 ನಿಮಿಷಗಳಲ್ಲಿ ಎಲ್ಲಾ 31 ಉಪಗ್ರಹಗಳನ್ನೂ ಯಶಸ್ವಿಯಾಗಿ ಕಕ್ಷೆಗೆ ಸೇರಿಸಿತು.
*‘ಕಾರ್ಟೊಸ್ಯಾಟ್ ಸರಣಿಯ ಈ ಹಿಂದಿನ ಉಪಗ್ರಹಗಳು ಕಳುಹಿಸಿದ್ದ ಚಿತ್ರಗಳನ್ನು ಬಳಸಿಕೊಂಡೇ ಸೇನೆ ಕಳೆದ ವರ್ಷ, ಗಡಿ ನಿಯಂತ್ರಣಾ ರೇಖೆಯಲ್ಲಿ ನಿರ್ದಿಷ್ಟ ದಾಳಿ ನಡೆಸಿತ್ತು. ಕಾರ್ಟೊಸ್ಯಾಟ್–2 ಉಪಗ್ರಹ ಕಳುಹಿಸಲಿರುವ ಚಿತ್ರಗಳು, ಈ ಹಿಂದಿನ ಉಪಗ್ರಹದ ಚಿತ್ರಕ್ಕಿಂತಲೂ ದೊಡ್ಡದಾಗಿರಲಿವೆ’ ಎಂದು ಇಸ್ರೊದ ವಿಜ್ಞಾನಿಯೊಬ್ಬರು ಹೇಳಿದ್ದಾರೆ.
*‘ಕಾರ್ಟೊಸ್ಯಾಟ್–1, ಗರಿಷ್ಠ 0.8 ಮೀಟರ್‌ ಅಳತೆಯಷ್ಟು ಜಾಗ ಸ್ಪಷ್ಟವಾಗಿ ಕಾಣಿಸುವ ಚಿತ್ರವನ್ನು ಸೆರೆಹಿಡಿಯುತ್ತಿತ್ತು. ಕಾರ್ಟೊಸ್ಯಾಟ್–2 ಗರಿಷ್ಠ 0.6 ಮೀಟರ್‌ ಅಳತೆಯ ಜಾಗದ ಚಿತ್ರವನ್ನು ಸ್ಪಷ್ಟವಾಗಿ ಸೆರೆಹಿಡಿಯುವ ಸಾಮರ್ಥ್ಯ ಹೊಂದಿದೆ.  ಇದರಿಂದ ನೆಲದ ಮೇಲಿರುವ ಸಣ್ಣ–ಪುಟ್ಟ ವಸ್ತುಗಳನ್ನೂ ಉಪಗ್ರಹದ ಮೂಲಕವೇ ಪತ್ತೆ ಮಾಡಬಹುದು. ಇದು ಭಾರತೀಯ ಸೇನೆಯ ಕಣ್ಗಾವಲು ಸಾಮರ್ಥ್ಯವನ್ನು ಹೆಚ್ಚಿಸಲಿದೆ’ ಎಂದು ಆ ವಿಜ್ಞಾನಿ ಹೇಳಿದ್ದಾರೆ.
*‘ಕಾರ್ಟೊಸ್ಯಾಟ್–2 ಕಕ್ಷೆಗೆ ಸೇರಿದ ನಂತರ, ತನ್ನ ಸೌರಫಲಕಗಳನ್ನು ತೆರೆದು ಕಾರ್ಯಾಚರಣೆ ಆರಂಭಿಸಿದೆ. ಬೆಂಗಳೂರಿನಲ್ಲಿರುವ ಕೇಂದ್ರದಿಂದ ಉಪಗ್ರಹವನ್ನು  ನಿಯಂತ್ರಿಸಲಾಗುತ್ತದೆ. ಉಪಗ್ರಹ ಪೂರ್ಣ ಪ್ರಮಾಣದಲ್ಲಿ ಕೆಲಸ ಮಾಡಲು ಆರಂಭಿಸಿದ ನಂತರ, ಉಪಗ್ರಹದಿಂದ ಚಿತ್ರಗಳು ಮತ್ತು ಕೆಲವು ಸ್ವರೂಪದ ದತ್ತಾಂಶಗಳನ್ನು ಪಡೆಯಲು ಸೇನೆಗೆ ಅನುಮತಿ ನೀಡಲಾಗುತ್ತಿದೆ. ಇದಕ್ಕಾಗಿ ಸೇನೆ ಒಂದು ಸ್ವೀಕೃತಿ ಕೇಂದ್ರವನ್ನು ಸ್ಥಾಪಿಸಿದೆ ಮತ್ತು ತರಬೇತಿ ಪಡೆದ ಸಿಬ್ಬಂದಿಯೂ ಇದ್ದಾರೆ’ ಎಂದು ಅವರು ಮಾಹಿತಿ ನೀಡಿದ್ದಾರೆ.

## ಪ್ರಾಥಮಿಕ ವಿವರಗಳು
* ಗುರುವಾರ– ಬೆಳಗ್ಗೆ 5.29ಕ್ಕೆ 28 ತಾಸುಗಳ ಕ್ಷಣಗಣನೆ ಆರಂಭ
* ಶುಕ್ರವಾರ– ಬೆಳಗ್ಗೆ 9.20ಕ್ಕೆ ಉಡಾವಣೆ
* ಶ್ರೀಹರಿಕೋಟ ಉಡಾವಣಾ ಕೇಂದ್ರದಿಂದ ಉಡಾವಣೆ
* ಭೂಮಿಯಿಂದ ಕಕ್ಷೆಯ ದೂರ  505ಕಿ.ಮೀ
* ವಾಹಕ: ಪಿಎಸ್‌ಎಲ್‌ವಿ–ಸಿ38
* ಇದು ಪಿಎಸ್‌ಎಲ್‌ವಿಯ 40ನೇ ಹಾರಾಟ
## ಭೌತಿಕ ವಿವರಗಳು
***ಉಪಗ್ರಹಗಳು**
*   ಕಾರ್ಟೊಸ್ಯಾಟ್‌ 2 ಸರಣಿಯ ಭೂ ವೀಕ್ಷಣಾ ಉಪಗ್ರಹ (ತೂಕ: 712 ಕೆ.ಜಿ)
*   ಇತರ 30 ಸಣ್ಣ ಉಪಗ್ರಹಗಳು (ಒಟ್ಟು ತೂಕ: 243 ಕೆ.ಜಿ)
*   30 ಸಣ್ಣ ಉಪಗ್ರಹಗಳ ಪೈಕಿ 29  ಉಪಗ್ರಹಗಳು 14 ದೇಶಗಳಿಗೆ ಸೇರಿದ್ದಾಗಿವೆ. ಒಂದು ಸಣ್ಣ ಉಪಗ್ರಹ ಭಾರತದ್ದು.
## ಪ್ರಯೋಜನಗಳು
* ಭೂ ನಕ್ಷೆ ತಯಾರಿ
* ನಗರ, ಗ್ರಾಮೀಣ ಪ್ರದೇಶಗಳು, ಕರಾವಳಿ ಪ್ರದೇಶಗಳ ಭೂ ಬಳಕೆ ಗುರುತಿಸುವಿಕೆ ಮತ್ತು ನಿಯಂತ್ರಣ
* ರಸ್ತೆ ಜಾಲದ ಮೇಲೆ ನಿಗಾ, ನೀರು ವಿತರಣೆ
* ಭೂ ಬಳಕೆಯಲ್ಲಿನ ಪರಿವರ್ತನೆ ಗುರುತಿಸುವಿಕೆ
* ಭೌಗೋಳಿಕ ಮಾಹಿತಿ ವ್ಯವಸ್ಥೆ
### ವಿಧ
* ಕಾರ್ಟೊಸ್ಯಾಟ್‌ 2 ಉಪಗ್ರಹವನ್ನು ಧ್ರುವೀಯ ಸೂರ್ಯ ಸಮನ್ವಯ ಕಕ್ಷೆಗೆ ಸೇರಿಸಲಾಗುವುದು
* ಕಾರ್ಟೊಸ್ಯಾಟ್‌–2 ದೂರ ಸಂವೇದಿ ಉಪಗ್ರಹವಾಗಿದ್ದು, ಈ ಸರಣಿಯ ಹಿಂದಿನ ಉಪಗ್ರಹಗಳ ರೀತಿಯಲ್ಲಿಯೇ ಇದೆ
* ಉತ್ತಮ ಗುಣಮಟ್ಟದ ಚಿತ್ರಗಳನ್ನು ಭೂಮಿಗೆ ಕಳುಹಿಸುವುದು ಇದರ ಉದ್ದೇಶ.
* ಅದಕ್ಕಾಗಿ ಸದಾ ಒಂದೇ ರೀತಿಯಲ್ಲಿ ಸೂರ್ಯನ ಬೆಳಕು ಬೀಳುವ ಕಕ್ಷೆಯಲ್ಲಿ (ಸೂರ್ಯ ಸಮನ್ವಯ ಕಕ್ಷೆ) ಉಪಗ್ರಹವನ್ನು ಇರಿಸಲಾಗುತ್ತದೆ

## ನೋಡಿ
*ಪಿಎಸ್‌ಎಲ್‌ವಿ– ಸಿ37
*ಪೋಲಾರ್ ಉಪಗ್ರಹ ಉಡಾವಣಾ ವಾಹನ-ಸಿ35 
*ಪೋಲಾರ್ ಉಪಗ್ರಹ ಉಡಾವಣಾ ವಾಹನ ಸಿ 34 (ಪಿಎಸ್ಎಲ್ವಿ)
#### &
## ಉಲ್ಲೇಖಗಳು 
ವರ್ಗ:ಬಾಹ್ಯಾಕಾಶ
ವರ್ಗ:ಕೃತಕ ಉಪಗ್ರಹಗಳು
ದಕ್ಷ

[thumb|[ವೀರಭದ್ರನೊಂದಿಗೆ ಟಗರು ಮುಖದ ದಕ್ಷ]]

ಹಿಂದೂ ದಂತಕಥೆಯ ಪ್ರಕಾರ, ವಾಯವ್ಯದಲ್ಲಿ ವಾಸಿಸುವ **ದಕ್ಷ**ನು ಬ್ರಹ್ಮನ ಪುತ್ರರಲ್ಲಿ ಒಬ್ಬನು. ಬ್ರಹ್ಮನು ಹತ್ತು ಮಾನಸ ಪುತ್ರರನ್ನು ಸೃಷ್ಟಿಸಿದ ನಂತರ, ದಕ್ಷ, ಧರ್ಮ, ಕಾಮದೇವ ಮತ್ತು ಅಗ್ನಿಯರನ್ನು ಅನುಕ್ರಮವಾಗಿ ಬಲ ಹೆಬ್ಬೆರಳು, ಎದೆ, ಹೃದಯ ಮತ್ತು ಹುಬ್ಬುಗಳಿಂದ ಸೃಷ್ಟಿಸಿದನು. ತನ್ನ ಉದಾತ್ತ ಜನ್ಮದ ಜೊತೆಗೆ, ದಕ್ಷನು ಮಹಾನ್ ರಾಜನಾಗಿದ್ದನು. ಚಿತ್ರಗಳು ಅವನನ್ನು ಸ್ಥೂಲವಾದ ದೇಹ, ಚಾಚಿಕೊಂಡಿರುವ ಹೊಟ್ಟೆ, ಹಾಗೂ ಮಾಂಸಲವಾಗಿರುವ ಜೊತೆಗೆ ಕಾಡು ಮೇಕೆಯಂತಹ ಪ್ರಾಣಿಯ ಹಾಗೆ ಸುರುಳಿ ಕೊಂಬುಗಳನ್ನು ಹೊಂದಿರುವ ದುಂಡುದುಂಡಾಗಿರುವ ಮತ್ತು ದಪ್ಪ ಮನುಷ್ಯನನ್ನಾಗಿ ತೋರಿಸುತ್ತವೆ.

ಪುರಾಣಗಳ ಪ್ರಕಾರ, ದಕ್ಷನು ತನ್ನ ಪತ್ನಿ ಪ್ರಸೂತಿಯಿಂದ ೮೯ ಪುತ್ರಿಯರು ಮತ್ತು ತನ್ನ ಪತ್ನಿ ಪಂಚಜನಿಯಿಂದ ಮತ್ತೆ ೧೧೬ ಪುತ್ರಿಯರನ್ನು ಹೊಂದಿದ್ದನು. ಇವರಲ್ಲಿ ಸತಿಯು ಶಿವನನ್ನು, ರತಿ ಕಾಮದೇವನನ್ನು ಮದುವೆಯಾದಳು.

ದಕ್ಷ ಯಜ್ಞವು ಹಿಂದೂ ಧರ್ಮದಲ್ಲಿ ಶಾಕ್ತ ಪಂಥ ಮತ್ತು ಶೈವ ಪಂಥದಂತಹ ಪಂಥಗಳ ಸೃಷ್ಟಿ ಮತ್ತು ಅಭಿವೃದ್ಧಿಯಲ್ಲಿ ಒಂದು ಪ್ರಮುಖ ತಿರುವಾಗಿತ್ತು. ಇದು ಶಕ್ತಿಪೀಠಗಳ 'ಸ್ಥಳ ಪುರಾಣ'ದ ಹಿಂದಿನ ಕಥೆಯಾಗಿದೆ. ದಕ್ಷಿಣ ಏಷ್ಯಾದಾದ್ಯಂತ ೫೧ ಶಕ್ತಿಪೀಠಗಳಿವೆ (ಕೆಲವರು ೧೦೮ ಎಂದು ಹೇಳುತ್ತಾರೆ). ಈ ಕಥೆಯು ದೇವತೆ ಪಾರ್ವತಿಯನ್ನು ಸತಿಯ ಜಾಗದಲ್ಲಿ ದೇವಿಯಾಗಿ ಮಾಡಿತು ಮತ್ತು ಗಣೇಶ ಹಾಗೂ ಕಾರ್ತಿಕೇಯರ ಕಥೆಗೆ ಕಾರಣವಾಯಿತು.

ದಕ್ಷನು ಒಂದು ಬೃಹತ್ ಯಜ್ಞವನ್ನು ಆಯೋಜಿಸಿದನು ಮತ್ತು ಉದ್ದೇಶಪೂರ್ವಕವಾಗಿ ಶಿವ ಮತ್ತು ಸತಿಯರನ್ನು ಕರೆಯಲಿಲ್ಲ. ತಮ್ಮನ್ನು ಆಮಂತ್ರಿಸದ ಕಾರಣ ಶಿವನು ಸತಿಗೆ ಯಜ್ಞಕ್ಕೆ ಹೋಗಬಾರದೆಂದು ಹೇಳಿ ವಿರೋಧಿಸಿದನು. ಹೆತ್ತವರ ಬಂಧವು ಸತಿಯನ್ನು ಸಾಮಾಜಿಕ ಶಿಷ್ಟಾಚಾರ ಮತ್ತು ತನ್ನ ಪತಿಯ ಆಶಯಗಳನ್ನು ನಿರ್ಲಕ್ಷಿಸುವಂತೆ ಮಾಡಿತು. ಸತಿಯು ಕಾರ್ಯಕ್ರಮಕ್ಕೆ ಒಬ್ಬಳೇ ಹೋದಳು. ದಕ್ಷನು ಅವಳ ಮುಖಭಂಗ ಮಾಡಿ ಅತಿಥಿಗಳ ಮುಂದೆ ಅವಮಾನಿಸಿದನು. ಮತ್ತಷ್ಟು ಅವಮಾನವನ್ನು ತಾಳಲಾರದೇ ಸತಿಯು ಯಜ್ಞದ ಅಗ್ನಿಯ ಕಡೆ ಓಡಿ ತನ್ನನ್ನು ಬಲಿ ಕೊಟ್ಟುಕೊಂಡಳು. ಭಯಾನಕ ಘಟನೆಯ ಬಗ್ಗೆ ತಿಳಿದ ಶಿವನು, ಕ್ರೋಧದಲ್ಲಿ ಸ್ವಲ್ಪ ಕೂದಲನ್ನು ಕಿತ್ತು ನೆಲದ ಮೇಲೆ ಅದನ್ನು ಬಡಿದು ವೀರಭದ್ರ ಹಾಗೂ ಭದ್ರಕಾಳಿಯರನ್ನು ಆವಾಹಿಸಿದನು. ವೀರಭದ್ರ ಮತ್ತು ಭೂತಗಣಗಳು ದಕ್ಷಿಣಕ್ಕೆ ನಡೆದು ಎಲ್ಲ ಆವರಣವನ್ನು ನಾಶಮಾಡಿದರು. ದಕ್ಷನ ತಲೆಯನ್ನು ಕಡಿಯಲಾಯಿತು ಮತ್ತು ಕ್ರೋಧಾವೇಶದಲ್ಲಿ ಯಜ್ಞಶಾಲೆಯು ನಾಶವಾಯಿತು.

## ಉಲ್ಲೇಖಗಳು
ವರ್ಗ:ಪ್ರಜಾಪತಿಗಳು
ಹಿಲರಿ ಡೇವಿಸ್

ಹಿಲರಿ ಡೇವಿಸ್ (ಜನನ ೧೯೫೪) ಒಬ್ಬ ಇಂಗ್ಲಿಷ್ ಕವಯಿತ್ರಿ, ವಿಮರ್ಶಕಿ ಮತ್ತು ಅನುವಾದಕಿ .

## ಜೀವನಚರಿತ್ರೆ
ಡೇವಿಸ್ ಲಂಡನ್‌ನಲ್ಲಿ ಆಂಗ್ಲೋ-ವೆಲ್ಷ್ ಪೋಷಕರಿಗೆ ಜನಿಸಿದರು  ಹಾಗೂ ಬ್ರೋಮ್ಲಿ ಹೈಸ್ಕೂಲ್ ಮತ್ತು ಆಕ್ಸ್‌ಫರ್ಡ್‌ನ ವಾಧಮ್ ಕಾಲೇಜಿನಲ್ಲಿ ಶಿಕ್ಷಣ ಪಡೆದರು. ಅಲ್ಲಿ ಅವರು ೧೯೭೪ ರಲ್ಲಿ ಫ್ರೆಂಚ್ ಮತ್ತು ಜರ್ಮನ್ ಭಾಷೆಯಲ್ಲಿ ಪದವಿ ಪಡೆದ ಮೊದಲ ಮಹಿಳಾ ವಿದ್ಯಾರ್ಥಿಗಳಲ್ಲಿ ಒಬ್ಬರು . ಅವರು ಕವಿ ಸೆಬಾಸ್ಟಿಯನ್ ಬಾರ್ಕರ್ (೧೯೪೫-೨೦೧೪) ಅವರನ್ನು ೧೯೯೮ ರಲ್ಲಿ ವಿವಾಹವಾದರು .

ಡೇವಿಸ್ ಅವರು ೧೯೮೩ ರಲ್ಲಿ ಎರಿಕ್ ಗ್ರೆಗೊರಿ ಪ್ರಶಸ್ತಿಯನ್ನು ಗೆದ್ದರು . ಇವರು ೧೯೯೨-೯೩ ರಲ್ಲಿ ಪೊಯೆಟ್ರಿ ಸೊಸೈಟಿಯ ಅಧ್ಯಕ್ಷರಾಗಿದ್ದರು. ಅವರು ಸೇಂಟ್ ಪಾಲ್ಸ್ ಗರ್ಲ್ಸ್ ಸ್ಕೂಲ್‌ನಲ್ಲಿ ೩೦ ವರ್ಷಗಳ ಕಾಲ ಕಲಿಸಿದರು. ೧೯ ವರ್ಷಗಳ ಕಾಲ ಆಧುನಿಕ ಭಾಷೆಗಳ ಮುಖ್ಯಸ್ಥರಾಗಿದ್ದರು. ೨೦೧೧ ರಲ್ಲಿ ಆರಂಭಿಕ ನಿವೃತ್ತಿಯನ್ನು ತೆಗೆದುಕೊಳ್ಳುವವರೆಗೆ ಇವರು ತಮ್ಮ ಕವಿತೆಯಲ್ಲಿ ಹೆಚ್ಚಿನ ಸಮಯವನ್ನು ಕಳೆಯುತ್ತಾರೆ. ೨೦೧೨-೨೦೧೬ರವರೆಗೆ ಅವರು ಲಂಡನ್‌ನ ಕಿಂಗ್ಸ್ ಕಾಲೇಜ್‌ನಲ್ಲಿ ರಾಯಲ್ ಲಿಟರರಿ ಫಂಡ್ ಫೆಲೋಶಿಪ್ ಅನ್ನು ಹೊಂದಿದ್ದರು.
    
## ಸಾಧನೆ
ದಿ ಟೈಮ್ಸ್ ಲಿಟರರಿ ಸಪ್ಲಿಮೆಂಟ್, ಡೇವಿಸ್ ಅವರ ಕವಿತೆ "ದಿ ಆಪ್ಟಮೊಲೊಜಿಸ್ಟ್" ನ ವಿಮರ್ಶೆಯಲ್ಲಿ "ನಾವು ಈ ಸಂಪೂರ್ಣ ತುಣುಕನ್ನು ಪ್ರತಿ ಸೃಜನಶೀಲ ಕ್ರಿಯೆಯ ಸ್ವಾಭಾವಿಕವಾದ ಸಂಕಟ ಮತ್ತು ಭಾವಪರವಶತೆಯ ವಿಸ್ತೃತ ರೂಪಕವಾಗಿ ಓದಬಹುದು" ಎಂದು ಬರೆಯುತ್ತಾರೆ . ಸಮಕಾಲೀನ ಕವನ ವಿಮರ್ಶೆ ಸಂಕಲನದಿಂದ ಕವಿ ಲೋಪಗಳನ್ನು ಚರ್ಚಿಸುವ ಹೊಸ ಬ್ರಿಟಿಷ್ ಕವಿತೆಯಲ್ಲಿ "ನಾನು ಒಂದು ನಿರ್ದಿಷ್ಟವಾಗಿ ಕಡಿಮೆ ಅಂದಾಜು ಮಾಡಿದ ಹಿಲರಿ ಡೇವಿಸ್‌ನ ನಿರ್ಲಕ್ಷ್ಯಕ್ಕೆ ವಿಷಾದಿಸುತ್ತೇನೆ, ಅವರ ಮೊದಲ ಪುಸ್ತಕ "ದಿ ಶಾಂಘೈ ಓನರ್ ಆಫ್ ದಿ ಬೋನ್ಸಾಯ್ ಶಾಪ್" ಕೆಲವು ಅತ್ಯಂತ ಪ್ರಕಾಶಮಾನವಾದ ಮತ್ತು ಸದ್ದಿಲ್ಲದೆ ಬಲವಾದ ಕವಿತೆಗಳನ್ನು ಒಳಗೊಂಡಿದೆ" ಎಂದು ಬರೆದಿದ್ದಾರೆ . ಈ ರೆಸ್ಟ್‌ಲೆಸ್ ಮೈಂಡ್‌ನ ಕಣಿವೆಯಲ್ಲಿ ಇದನ್ನು "ಹೆಚ್ಚಿನ ಗಂಭೀರತೆಯ ಸಂಗ್ರಹ" ಎಂದು ಕರೆಯಲಾಗುತ್ತದೆ ಮತ್ತು ಎಲಿಜಬೆತ್ ಜೆನ್ನಿಂಗ್ಸ್ ಅವರ ಕವನಕ್ಕೆ ಹೋಲಿಸಲಾಗುತ್ತದೆ .

## ಕೃತಿಗಳು
* ದಿ ಆಪ್ಟಮೊಲೊಜಿಸ್ಟ್(೧೯೮೭)
* ದಿ ಶಂಘೈ ಒವ್ನರ್ ಆಫ಼್ ದಿ ಬೊನ್ಸೈ ಶಾಪ್(೧೯೯೧)
* ಇನ್ ಅ ವ್ಯಾಲಿ ಆಫ಼್ ದಿ ರೆಸ್ಟ್ಲೆಸ್ ಮೈಂಡ್(೧೯೯೭)
* ಇಮ್ಪೆರಿಯಂ(೨೦೦೫)
* ಎಕ್ಸೈಲ್ ಅಂಡ್ ದಿ ಕಿಂಗ್ಡಮ್(೨೦೧೬)

## ಉಲ್ಲೇಖಗಳು
ವರ್ಗ:ಇಂಗ್ಲೀಷ್ ಕವಿಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಹ್ಯಾಝೆಲ್ ಅಡೈರ್

**ಹ್ಯಾಝೆಲ್ ಜಾಯ್ಸ್ ಮ್ಯಾರಿಯೊಟ್** (ನೀ ವಿಲೆಟ್; ೯ ಜುಲೈ ೧೯೨೦ - ೨೨ ನವೆಂಬರ್ ೨೦೧೫) ಇವರು ಬ್ರಿಟಿಷ್ ನಟಿ, ಚಿತ್ರಕಥೆಗಾರ ಮತ್ತು ರೇಡಿಯೋ ಮತ್ತು ದೂರದರ್ಶನಕ್ಕಾಗಿ ಸೋಪ್ ಒಪೆರಾಗಳ ಸೃಷ್ಟಿಕರ್ತ. ಇವರನ್ನು ಹ್ಯಾಝೆಲ್ ಅಡೈರ್ ಎಂದು ಸಹ ಕರೆಯುತ್ತಾರೆ. ಇವರು ಪೀಟರ್ ಲಿಂಗ್‌ನೊಂದಿಗೆ ಕ್ರಾಸ್‌ರೋಡ್ಸ್‌ನ ಸಹ-ರಚನೆಯನ್ನು ಮಾಡಿದ್ದಾರೆ.

## ಆರಂಭಿಕ ಜೀವನ ಮತ್ತು ವೃತ್ತಿಜೀವನ
ಹ್ಯಾಝೆಲ್ ಜಾಯ್ಸ್ ವಿಲೆಟ್ ಅವರು ೧೯೨೦ ರಲ್ಲಿ ಬ್ರಿಟಿಷ್ ಇಂಡಿಯಾದ ಡಾರ್ಜಿಲಿಂಗ್‌ನಲ್ಲಿ ಜನಿಸಿದರು. ಅದಾ "ಅಲ್ಮಾ" (ರೇಮ್ಸ್) ಮತ್ತು ಕಲ್ಕತ್ತಾದಲ್ಲಿ ಕೆಲಸ ಮಾಡುತ್ತಿದ್ದ ಇಂಜಿನಿಯರ್ ಎಡ್ವರ್ಡ್ ವಿಲೆಟ್ ಅವರ ಪುತ್ರಿ. ೯ ತಿಂಗಳ ವಯಸ್ಸಿನಲ್ಲಿ, ಅವರ ಕುಟುಂಬ ಇಂಗ್ಲೆಂಡ್‌ಗೆ ಮರಳಿತು. ಅಲ್ಲಿ ೧೯೨೩ ರಲ್ಲಿ ಆಕೆಯ ಪೋಷಕರು ವಿಲೆಟ್ ಅವರಿಗೆ ಎರಡು ವರ್ಷದವಳಿದ್ದಾಗ ವಿಚ್ಛೇದನ ಪಡೆದರು. ಆಕೆಯ ತಾಯಿ ನಂತರ ಎಡ್ವರ್ಡ್ ಹ್ಯಾಂಬ್ಲಿನ್ ಅವರನ್ನು ಮರುಮದುವೆಯಾದರು. ೧೯೪೦ ರಲ್ಲಿ, ಹ್ಯಾಝೆಲ್ ಬ್ರೆಜಿಲ್‌ನ ರಾಂಚರ್ ಗಾರ್ಡನ್ ಮೆಕೆಂಜಿ ಅವರನ್ನು ವಿವಾಹವಾದರು. ಅವರಿಬ್ಬರಿಗೆ ಕಾಲಿನ್ ಎಂಬ ಮಗನಿದ್ದನು. ಡಬ್ಯ್ಲೂ‌ಡಬ್ಯ್ಲೂ‌ಐ‌ಐ(WWII) ನಂತರ ಅವರ ಪತಿ ಬ್ರೆಜಿಲ್‌ಗೆ ಮರಳಿದರು. ೧೯೪೯ ರಲ್ಲಿ ಅವರು ವಿಚ್ಛೇದನ ಪಡೆದರು. ೧೯೫೦ ರಲ್ಲಿ ಹ್ಯಾಝೆಲ್ ಅವರು ಬರಹಗಾರ ರೊನಾಲ್ಡ್ ಮ್ಯಾರಿಯೊಟ್ ಅವರನ್ನು ಮರುಮದುವೆಯಾದರು. ಅವರಿಬ್ಬರಿಗೆ ೫ ಮಕ್ಕಳಿದ್ದರು. ೧೯೭೨ ರಲ್ಲಿ ರೊನಾಲ್ಡ್ ಮ್ಯಾರಿಯೊಟ್ ಅವರು ನಿಧನರಾದರು.

ಹ್ಯಾಝೆಲ್ ಅವರು ರೇಡಿಯೋ ಮತ್ತು ದೂರದರ್ಶನಕ್ಕೆ ಸ್ಕ್ರಿಪ್ಟ್ ಬರೆಯುತ್ತಿದ್ದರು. ತನ್ನ ಎರಡನೇ ಪತಿ ರೊನಾಲ್ಡ್ ಮ್ಯಾರಿಯೊಟ್ ಜೊತೆಯಲ್ಲಿ, ಅವರು ಸ್ಟ್ರೇಂಜರ್ ಫ್ರಮ್ ಸ್ಪೇಸ್ (೧೯೫೧-೫೨) ಅನ್ನು ಬರೆದರು.

ಜಾಂಕ್ವಿಲ್ ಆಂಟೋನಿ (ನಂತರ ಪೀಟರ್ ಲಿಂಗ್) ಜೊತೆಯಲ್ಲಿ, ಅವರು ರೇಡಿಯೊ ಸೋಪ್ ಒಪೆರಾ ಶ್ರೀಮತಿ ಡೇಲ್ಸ್ ಡೈರಿಗಾಗಿ ಸ್ಕ್ರಿಪ್ಟ್‌ಗಳನ್ನು ಬರೆದರು. ಆಂಟನಿ ಜೊತೆಗೂಡಿ ಐಟಿವಿ(ITV) ಯ ಮೊದಲ ಸೋಪ್ ಸಿಕ್ಸ್‌ಪೆನ್ನಿ ಕಾರ್ನರ್ ಅನ್ನು ಸಹ-ಸೃಷ್ಟಿಸಿದರು. ಇದು ೧೯೫೫ ಮತ್ತು ೧೯೫೬ ರ ಅವಧಿಯಲ್ಲಿ ಎಂಟು ತಿಂಗಳ ಕಾಲ ನಡೆಯಿತು.

## ಸೋಪ್ ಒಪೆರಾ
ಹ್ಯಾಝೆಲ್ ಅವರು ಕಾಂಪ್ಯಾಕ್ಟ್ (೧೯೬೨–೬೫) ಅನ್ನು ರಚಿಸಿದರು. ಅವರು ಲಿಂಗ್‌ನೊಂದಿಗೆ, ಚಾಂಪಿಯನ್ ಹೌಸ್ (೧೯೬೭-೬೮) ನಂತಹ ಕಾರ್ಯಕ್ರಮಗಳಿಗೆ ಬರೆದರು.

## ಇತರೆ ಕೆಲಸ
ಹ್ಯಾಝೆಲ್ ಅವರು ಚಲನಚಿತ್ರೋದ್ಯಮದಲ್ಲಿ ಮಧ್ಯಂತರ ವೃತ್ತಿಜೀವನವನ್ನು ಹೊಂದಿದ್ದರು. ಅವರು ಲೈಫ್ ಇನ್ ಎಮರ್ಜೆನ್ಸಿ ವಾರ್ಡ್ ೧೦ (೧೯೫೮) ಗಾಗಿ ಸ್ಕ್ರಿಪ್ಟ್ ಅನ್ನು ಬರೆದರು. ೧೯೭೦ ರ ದಶಕದಲ್ಲಿ ಅವರು ಕುಸ್ತಿಯ ಪ್ರಸಾರಕರಾದ ಕೆಂಟ್ ವಾಲ್ಟನ್ ಅವರೊಂದಿಗೆ ಪಿರಮಿಡ್ ಫಿಲ್ಮ್ಸ್ ಅನ್ನು ರಚಿಸಿದರು. 

## ಮರಣ
ಹ್ಯಾಝೆಲ್ ಅವರು ೨೨ ನವೆಂಬರ್ ೨೦೧೫ ರಂದು ತಮ್ಮ ೯೫ ನೇ ವಯಸ್ಸಿನಲ್ಲಿ ನಿಧನರಾದರು. ಅವರು ತಮ್ಮ ಆರು ಮಕ್ಕಳು, ೧೧ ಮೊಮ್ಮಕ್ಕಳು ಮತ್ತು ೮ ಮೊಮ್ಮಕ್ಕಳನ್ನು ಅಗಲಿದ್ದಾರೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* 

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ